mojStan na DAN - Aktuelne informacije o prometu aerodroma u regionu\nZa unapređenje vazdušnog saobraćaja u FBiH 10,6 mil. KM\nFederalna vlada usvojila je jučer, na sjednici u Sarajevu, tri programa utroška sredstava namijenjenih unapređenju vazdušnog saobraćaja u FBiH, u ukupnom iznosu od 10.605.000 KM.\nAerodromima u Tuzli, Mostaru i Sarajevu odobreno je po 3.535.000 KM, a u sva tri slučaja odlukama je detaljno određeno za koje projekte sredstva mogu biti utrošena.\nZa iste namjene je s pozicije subvencija javnim preduzećima odobreno po 430.000 KM JP Aerodrom Tuzla i JP Aerodrom Mostar.\nVazdušni saobraćaj u Beogradu porastao je 3.7%.\nU prvom kvartalu 2019. godine Aerodrom Nikola Tesla opslužio je 1.034.891 putnika, što je 3,8 odsto više nego u istom periodu prošle godine. Ovo je prvi put da je u prvom kvartalu opsluženo više od milion putnika, a takođe već 33 uzastopna meseca Aerodrom Nikola Tesla bilježi rast prometa. Broj poletanja i sletanja porastao je za 3,57% u prvom kvartalu 2019. godine na 13,569.\nBum vazdušnog saobraćaja: Croatia Airlines i aerodromi oborili rekorde\nKroz aerodom Zagreb u aprilu ove godine prošlo je 280.790 putnika, što je gotovo 27.000 više nego u aprilu 2018.\nHrvatski aerodromi i nacionalna aviokompanija u aprilu ove godine oborile su istorijske rekorde po broju putnika. Croatia Airlines tako je prošli mjesec prevezla 172.758 putnika, što je 16 odsto više u odnosu na isti mjesec prošle godine i 14,2 odsto više u odnosu na dosad rekordni iz aprila 2011.\nU prva četiri mjeseca ove godine Croatia Airlines prevezao je 518.557 putnika, tri odsto više nego u istom periodu lani. Kroz aerodrome Zagreb, Split, Dubrovnik, Zadar, Rijek, Pula i Osijek od januara do kraja aprila ove godine prošlo je 1,6 miliona putnika, što je gotovo 200 000 više nego u prva četiri mjeseca 2018. Iz Hrvatske turističke organizacije već su ranije objavili da je tokom ljetnog rasporeda letenja prema Hrvatskoj uvedena 81 nova vazdušna linija, i to sa 24 svjetska tržišta. A bum u vazdušnom saobraćaju rezultat je intezivnog i neumornog rada uprave aerodroma, resornih ministarstava i turističkih zajednica.


Microsoft donirao CRM softver studentskoj organizaciji – Personal magazin\nAIESEC Srbija, ogranak najveće organizacije vođene od strane studenata, od leta 2008. će svoju komunikaciju i saradnju sa partnerima i klijentima obavljati uz pomoć poslovnog informacionog sistema Microsoft Dynamics CRM.\n“Posle intenzivnih diskusija oko ideje uvođenja novih tehnologija u naš svakodnevni rad, okrenuli smo se Microsoftu kao svetskom lideru u razvoju softvera. Microsoft Dynamics CRM je jedno od najboljih softverskih rešenja za upravljanje odnosima sa klijentima koje danas postoji na tržištu, i pokazalo se kao adekvatno u mnogim organizacijama širom sveta. Lokalna kancelarija Microsofta je prepoznala mogućnosti koje AIESEC nudi svojim članovima i odlučila se da nam donira svoje CRM rešenje.\nVerujemo da će nam Microsoft Dynamics CRM omogućiti da poboljšamo kvalitet komunikacije sa našim partnerima i klijentima i da ćemo sada biti u mogućnosti da dostignemo i prestignemo naše ciljeve u oblasti eksternih odnosa”, ističe Nikola Gavrić, Partnership Manager u AIESEC Srbija.\nSvake godine AIESEC Srbija odlučuje o seriji glavnih prioriteta koji nakon toga ključno utiču na planiranje i aktivnosti tokom godine. Informacioni Menadžment, kao jedan od glavnih prioriteta, pokriva sve aktivnosti ove organizacije i garantuje konzistentnost i disciplinu u upravljanju dokumentima, kreirajući povoljne uslove za novi Globalni Informacioni Sistem. Upravo ovakvo strateško opredeljenje AIESEC-a je uticalo na odluku Microsofta da ovoj organizaciji donira svoj softver.\n”U čitavom regionu postoji svega nekoliko desetina primena modernog CRM koncepta. Velika nam je čast i zadovoljstvo da podržimo ambicioznu inicijativu ovih mladih ljudi koji imaju jasnu viziju razvoja svoje organizacije. Microsoft Dynamics CRM je dizajniran da radi sa alatima koje zaposleni već koriste, na način kako želite da radite i onako kako bi tehnologija stvarno trebalo da funkcioniše, što će AIESEC-u svakako pomoći da, pre svega, poboljšaju zadovoljstvo svojih članova, ali i da budu još uspešniji u uspostavljanju kvalitetnih odnosa sa kompanijama sa kojima sarađuju“, naglašava Nenad Aleksić, menadžer prodaje Microsoft Dynamics rešenja za Srbiju.\nAIESEC postoji u preko 100 zemalja na svetu, organizuje više od 350 konferencija, pruža preko 4.400 mogućnosti za stručnu praksu u inostranstvu putem Globalnog programa razmene i više od 6.500 liderskih mogućnosti, kao i globalno okruženje za razvoj svojim članovima svake godine.\nSvojim inovativnim pristupom razvijanju mladih ljudi, i fokusirajući se na izgradnju ličnih mreža kontakata i istraživanju njihovih usmerenja i ambicija za budućnost, AIESEC stvara lidere, stvarajući mrežu agenata promena koji imaju pozitivan uticaj na društvo. Više informacija o AIESEC Srbija možete pronaći na Web lokaciji www.aiesec.org.yu\nViše informacija o softverskom paketu Microsoft Dynamics CRM možete pronaći na Web lokaciji www.microsoft.com/scg/dynamics/crm\nMicrosoft donirao CRM softver studentskoj organizaciji was last modified: August 19th, 2008 by Redakcija\n“Telefonija” uvećala prihode za 50%\nLogitech predstavio Logitech Cordless Desktop Wave Pro


Svoboda: Srbija spremna za EU između 2020. i 2025. godine | Istinomer vesti\nHanes Svoboda / Foto: FoNet/Vlada Srbije\nSvoboda: Srbija spremna za EU između 2020. i 2025. godine\nPredsednik Bečkog ekonomskog instituta (WIIW) Hanes Svoboda ocenio je da bi Srbija između 2020. i 2025. godine trebalo da ispuni uslove i bude spremna za pristupanje EU, i da bi bilo dobro da Unija sa zemljama regiona Zapadnog Balkana uspostavi bezbednosnu zajednicu kao pripremu i prelazno rešenje za punopravno članstvo, prenosi Beta.\nOn je izjavio da bi uspostavljanje „bezbednosne zajednice EU i Zapadnog Balkana“ bilo korisno, jer mnogo ljudi u EU misli da se dolaskom novih članica stvara više nesigurnosti u EU.\n„Zajednički problemi EU i Balkana su bezbednosna pitanja poput zaštite granica, trgovine ljudima i narkoticima, kao i male grupe islamskih fundamentalista na Kosovu, Albaniji i u drugim zemljama Balkana. Zbog toga je veoma važno da se redovno sastaju ministri unutrašnjih poslova regiona i EU“, rekao je Svoboda.\nOn je dodao da postoji i „nekovencionalnije razmišljanje koje bi značilo brz prijem u EU, ali bez punih obaveza i prava”. Ujedno, on je rekao da „kosovski problem ne sme sprečavati sprovođenje unutrašnjih reformi u Srbiji“.\nKrivične prijave za one koji propagiraju nevakcinisanje deceIzbori 2017: Vučić sam skupio više para nego svi kandidati zajedno na izborima 2012.


Somborske mesne zajednice na Internetu – Personal magazin\nU Somboru je održana promocija projekta „RS za MZ“. Sve mesne zajednice na teritoriji Sombora juče su dobile Internet domene org.rs, što će omogućiti da 21 mesna zajednica uskoro dobije…\nU Somboru je održana promocija projekta „RS za MZ“. Sve mesne zajednice na teritoriji Sombora juče su dobile Internet domene org.rs, što će omogućiti da 21 mesna zajednica uskoro dobije i sopstvene Internet prezentacije.\nProjekat „RS za MZ“ sprovodi nevladina organizacija SO open, a projekat je sufinansirao Registar nacionalnog Internet domena Srbije (RNIDS).\nNarednih godinu dana mesne zajednice neće plaćati zakup domena, hostinga i tehničke podrške. Glavni cilj projekta jeste da zvanične Internet prezentacije mesnih zajednica postanu „oglasne table“ najnižeg organa vlasti.\nPredstavnicima mesnih zajednica Sombora i okolnih mesta obratila se Mirjana Tasić, savetnica direktora RNIDS-a, koja je u svojoj prezentaciji istakla da je RNIDS ove godine raspisao konkurs za sufinansiranje projekata sa ciljem unapređenja Interneta, da je prihvaćeno 28 predloga, od toga šest u Vojvodini, kao i projekat „RS za MZ“ u Somboru.\nSomborske mesne zajednice na Internetu was last modified: November 8th, 2010 by Redakcija\nmesne zajedniceMirjana TasićRNIDSRS za MZSombor\nĆirilični domen Srbije na Internetu bude “SRB”


POHOD NA RIO: Srpski reprezentativci na Hungarian Openu | Stonitenis.org\nPOHOD NA RIO: Srpski reprezentativci na Hungarian Openu\nPočetak prvog turnira svetske turneje ITTF-a zakazan je za 20. januar, a u pitanju je Hungarian Open, koji će se održati u Budimpešti. Srbiju će predstavljati četrnaestoro reprezentativaca, među kojima se, pored standardnih, nalaze i mladi reprezentativci.\nOd 20. do 24. januara reprezentativci Srbije nastupaće na ITTF Hungarian Openu. Glavni cilj predvodnika naših selekcija za ovu godinu, Aleksandra Karakaševića i Anamarije Erdelji, jeste plasman na Olimpijske igre. Njih dvoje po ITTF rang listi najbliži su tom cilju, a iza njih slede Jevtović, Pete, Feher i Todorović.\nIpak, put do Olimpijskih igara biće izuzetno težak, pa će učešće na ovom turniru i eventualni dobar plasman uticati na poziciju naših reprezentativaca na svetskoj rang listi. Samo oni najbolji uspeće da izbore plasman na neki od kvalifikacionih turnira za Rio, a za to će biti potreban što bolji plasman upravo na ITTF rang listi.\nŠansu da učešćem na ovom turniru steknu još više iskustva za nastavak karijere imaće naši mladi reprezentativci. Pored standardnih, seniorskih reprezentativaca, Karakaševića, Jevtovića, Petea, Feherove, Erdelji i Andree Todorović, učestvovaće i sledeći mladi igrači: Vladimir Radonjić, Valentin Nađ Nemedi, Nikola Strugarević, Ilija Majstorović, Ana Žofia Fenjveši, Aneta Maksuti, Viktorija Tružinski i Aleksandra Savić.\nPored učešća u seniorskoj kategoriji, šestoro mladih igrača nastupaće i u konkurenciji mlađih seniora. Takođe, Srbija će imati predstavnike i u dubl konkurenciji. Ukrajinski reprezentativac Lei Kou biće dubl partner srpskog broja jedan, Aleksandra Karakaševića. Ana Žofia Fenjveši nastupaće zajedno sa Beloruskinjom Hanom Patsejevom, dok će ostali naši takmičari nastupati isključivo sa reprezentativnim saigračima.\nŠansu za dobar plasman svakako će imati Žolt Pete i Marko Jevtović, koji nastupaju zajedno u konkurenciji parova. Još jedan mladi dubl činiće Ilija Majstorović i Valentin Nađ Nemedi, dok će najbolje plasirana seniorka Srbije, Anamaria Erdelji, zajedno igrati sa Gabrielom Feher.\nTakođe, bronzani dubl sa svetskog juniorskog prvenstva 2013. nastupaće zajedno i u Budimpešti, a u pitanju su Aneta Maksuti i Viktorija Tružinski.


Dodatni posao – Zarada preko Interneta\nSlobodna margina (Free Margin)\nUsled problema nastalih kao posledica ekonomske krize, dodatni posao je potreba većine građana kao i večito pitanje kako zaraditi novac. Činjenica je da je i velika nezaposlenost stanovništva prisutna, ali je takođe alarmantan i podatak da većina poslova ne obezbeđuje dovoljno visoke zarade, tako da i stalno zaposleni često obavljaju i neki dodatni posao. Ovo se najpre odnosi na zadovoljenje osnovnih, egzistencijalnih potreba ljudi, gde dodatni posao obično doprinosi popunjavanju mesečnog budžeta građana, ali ima i primera gde dodatni posao obezbeđuje i dodatna sredstva za zadovoljenje potreba sekundarnog tipa. U tu grupu spadaju potrebe koje podrazumevaju kvalitativne komponente života društvene zajednice, kao što su zabava, razonoda, putovanja i sl. Međutim, često dodatni posao degradira pojedinca, odnosno njegov status, a najčešće u pogledu dužine radnog vremena potrebnog za obavljanje tog posla, a na štetu vremena potrebnog za odmor i revitalizaciju. Sve to direktno negativno utiče na kvalitet života, tako da dodatni posao postaje fenomen današnjice koji se višestruko može razmatrati.\nDodatni posao je uglavnom u skladu sa afinitetom i sposobnošću pojedinca, ali zavisi i od ponude tj. pronalaženja mogućnosti za dodatni posao i okruženja u kome živimo. U svakom slučaju, svaki dodatni posao treba da ispuni određene uslove kako bi imao smisla i opravdanost rada, kao što su:\nMogućnost dobre organizacije koja dalje podrazumeva srazmeran odnos između kvaliteta i kvaniteta posla koji se obavlja;\nRadno vreme ne bi trebalo da bude duže od četiri sata (dodatni posao) i na takav način obezbedilo neophodno vreme za odmor i revitalizaciju;\nMogućnost adekvatne zarade što bi ujedno imalo i stimulativno dejstvo, posebno ako se uzme u obzir priroda radne aktivnosti koju zahteva angažovanje kao što je dodatni posao.\nU praksi je malo teže ispuniti navedene kopmponente ili bar ne u potpunosti, posebno ako se radi o kategoriji kao što je dodatni posao. Najveći problem predstavlja organizacija za obavljanje posla, a posebno ako se ima u vidu problem usklađivanja radnog vremena prema rasporedu rada iz redovnog zanimanja. Naravno, dodatni posao se može obavljati u fleksibilnom radnom vremenu, a u skladu sa dnevnim obavezama ili prema sopstvenim željama. Dodatni posao bi trebalo da nam obezbedi adekvatnu zaradu ili bar pristojan prihod dostojan žrtvi dopunskog angažovanja na račun slobodnog vremena. Međutim, u moru zanimanja koja se svakodnevno nude, retko se postiže ispunjenje svih željenih uslova. Kao dodatni posao iz domena savremenog poslovanja izdvaja se forex trejding obzirom da u najvećoj meri ispunjava sve uslove prethodno navedene. U forex trgovanju ne samo da je moguće organizovati rad kao dodatni posao, a prema sopstvenom dnevnom rasporedu (forex tržište radi 24 sata dnevno, pet dana u nedelji), već je i vrlo fleksibilna dužina vremenskog intervala koja je potrebna za trgovanje (zavisi od tipa trgovca i njegovih afiniteta u radu). Dakle, forex trgovanje ima fleksibilan način poslovanja posmatrano sa više aspekata koji ga određuju, poput izbora stalnog ili povremenog zanimanja. Osim navedenog, kao najvažnije treba istaći i mogućnost dobre zarade kakvom se može okarakterisati malo koji dodatni posao.


TROVAO STARCE ŽIVOTINjSKIM LEKOM: Uhapšeni direktor i doktorka Zavoda za smeštaj odraslih lica “Male pčelice”\nTakođe lišena slobode je i doktorka ove ustanove koja je nesavesno lečila stare ljude.\nPolicija je dobila prijavu o ovom krivičnom delu koje se stavlja na teret Stojanoviću i brzo ga lišila slobode.\nPROČITAJTE: Nevena iz Beograda letovala u Albaniji i ostala u NEVERICI: Svi Albanci su me pitali ovo čim su čuli da sam iz Srbije\nU Zavodu za smeštaj odraslih lica “Male pčelice” pojavila se šuga i mnogi štićenici su oboleli od ove zaraze. Međutim pojavu šuge u svom objektu direktor Stanojević pokušao je da prikrije tako što je doktorki Zavoda izdao naređenje da obolele leči lekom “Medimectin”.\nLek “Medimectin” namenjen je za stoku, kao što su goveda, ovce, svinje i prema uputstvima ovog leka on se daje kod pojave vaški, šuge, problema sa plućima i slično. Međutim taj lek ne sme nikako da se daje ljudima, jer je opasan po njihovo zdravlje.\nOdmah po dobijanju prijave policija je uhapsila doktorku koja je ovako “lečila” ljude kao i direktora Vladicu Stanojevića.\nStanojeviću se pored ovog dela na teret stavljaju i razne finansijske mahinacije, kojima je bio sklon kao direktor Zavoda za smeštaj odraslih lica “Male pčelice”.\n(UZNEMIRUJUĆI VIDEO) SNIMAK UBISTVA BIZNISMENA


Islam - Sputnjik Srbija\n12:53 15 Jun 2021\nVerske vlasti u Saudijskoj Arabiji po prvi put su objavile detaljne fotografije visoke rezolucije jedne od najvećih islamskih svetinja, Crnog kamena iz Meke.\nU Francuskoj je uhapšen četrdesetsedmogodišnji muškarac za kojeg se sumnja da je bio saučesnik u terorističkom napadu u Nici, prenosi francuska televizija „BFMTV“.\nIako je Balkan pod pritiskom radikalnog islamizma još od dolaska mudžahedina u Bosnu tokom rata devedesetih, evropski zvaničnici tek sada toga postaju svesni.\nKurc za zatvaranje islamskih vrtića\nMinistar spoljnih poslova Austrije Sebastijan Kurc izjavio je da želi da zatvori islamske vrtiće jer oni produbljuju izolaciju dece imigranata.\nKurc za zatvaranje islamskih obdaništa u Beču\nMinistar spoljnih poslova Austrije Sebastijan Kurc izrazio je uverenje da je neophodno pooštriti kontrolu islamskih obdaništa u Beču.\nU ovom trenutku Bosna je ugrožena zemlja, i mi ugrožavamo i druge zemlje u regionu. Na čelo naše obaveštajne agencije treba da bude postavljena osoba bliska islamističkim krugovima, kaže za Sputnjik stručnjak za terorizam iz Sarajeva Dževad Galijašević.


Simens upozorava da teroristički napadi ugrožavaju investicije › Made-in-Germany.rs\nGeneralni direktor nemačkog industrijskog giganta „Simensa“, DŽo Kezer, izjavio je za britanski list „Fajnenšel tajms“ da bi zbog terorističkih napada u Parizu, koji su podrili poverenje investitora, kompanije mogle odložiti realizaciju svojih investicionih planova.\n– Porast političkog rizika u Evropi ugrožava investicione planove kompanija i izaziva zabrinutost u pogledu usporavanja rasta globalne ekonomije. Moja najveća poslovna briga su posledice geopolitičke krize. U investicijama je reč o poverenju, o budućnosti, a kada se ovakvi događaji dese, ljudi donose odluku da čekaju – smatra Kezer, a prenosi američka TV mreža „CNBC“.\nKomentari direktora najvećeg evropskog industrijskog konglomerata sa 350.000 zaposlenih, došli su samo nekoliko dana posle upozorenja italijanskog ministra finansija, Pjera Karla Padoana, koji je takođe za „Fajnenšel tajms“ izjavio da bi napadi u kojima je stradalo 130 ljudi mogli da ugroze krhak ekonomski oporavak eurozone.\n– Od ovih napada najveću ekonomsku štetu je pretrpelo poverenje, a poverenje je ključni element u ovoj fazi. Neophodno je pomoći zemljama da izađu iz krize, pa je svaki element koji podriva poverenje veoma opasan – naglasio je Padoan.\nIako je u eurozoni ekonomsko poverenje blago poraslo u oktobru, na 105,9 poena u odnosu na prethodni mesec, posledice terorističkih napada u Parizu i povećane mere bezbednosti u Briselu proteklog vikenda, mogli bi da ugroze pokazatelje ekonomskog poverenju za novembar, ocenjuje britanski javni servis „BBC“.\nPrema zvaničnim statističkim podacima objavljenim sa početka ovog meseca, privredni rast eurozone je u trećem kvartalu, zaključno sa septembrom, usporio na 0,3 posto, što je lošije u odnosu na rast od 0,4 posto iz kvartala koji mu je prethodio.\nLidl upozorava na opasnu hranu!\nOd MiG na 25/11/2015 / AKTUELNO / Ostavite komentar


#PorodicneFirme2017 - Erik Kosuta: 80% italijanskih firmi su porodične kompanije! - Svet portal\nHome #PorodicneFirme2017 – Erik Kosuta: 80% italijanskih firmi su porodične kompanije!\n#PorodicneFirme2017 – Erik Kosuta: 80% italijanskih firmi su porodične kompanije!\nErik Kosuta nam je tom prilikom rekao:\n“80% italijanskih firmi su porodične kompanije. Tako da Kofindustrija daje jako, jako veliku težinu tome. Srbija kao jedna mlada privreda, mora da pazi na taj proces, jer videli smo u Italiji da trećina firmi prelazi u drugu generaciju, a tek petina prelazi na treću generaciju.”


» Saopćenje FIS-a u povodu nezakonitog otvaranja kladionica u blizini te ustanove\nSaopćenje FIS-a u povodu nezakonitog otvaranja kladionica u blizini te ustanove\nU povodu nezakonitog otvaranja nekoliko kladionica u neposrednoj blizina Fakulteta za islamske studije u Novom Pazaru, uprava ovog Fakulteta uputila je pismo sa zahtjevom hitnog uklanjanja nelegalnih kladionica sljedećim instancama: Kabinetu predsjednika R. Srbije, Ministarstvu finansija, Ministarstvu prosvjete, predsjedniku Odbora za obrazovanje, nauku, tehnološki razvoj i informatičko društvo Skupštine R. Srbije, koje prenosimo u cjelini:\nFakultet za islamske studije u Novom Pazaru je prva visoka naučno-obrazovna ustanova u Sandžaku koja je osnovana odlukom Mešihata IZ-e u Srbiji 2001. godine i djeluje u skladu sa Ustavom Islamske zajednice i Zakonom o položaju crkava i vjerskih zajednica koji reguliše ovu oblast.\nShodno tim odredbama naša ustanova legalno radi i vrši svoju misiju, u čemu ima i određenu podršku Uprave za odnose sa crkvama i vjerskim zajednicama Vlade R. Srbije.\nFakultet za islamske studije u Novom Pazaru ima za cilj obrazovanje kvalitetnog kadra koji se nakon okončanja studija stavlja na raspolaganje svojoj zajednici u borbi za izgradnju sigurnog društva lišenog moralnih devijacija i perspektivnije budućnosti u kojoj će imati mjesta za sve ljude dobre volje, bez obzira na različitost.\nOd samog svog osnivanja naš Fakultet se suočava sa određenim opstrukcijama, pa i direktnim napadima od strane lokalnih političkih moćnika koji su, u ovisnosti od podrške koju su dobijali sa nivoa vlasti u Beogradu, imali za posljedicu veoma veliki pritisak na rad kako uposlenika – profesora i ostalog nastavnog osoblja, tako i na naše studente.\nKulminacija takvog odnosa desila se tokom radova na proširenju kapaciteta na zgradi Islamskih ustanova, u čijim prostorijama je smješten Fakultet za islamske studije, kada je lokalna vlast u Novom Pazaru, čiju okosnicu čine SDP Rasima Ljajića i SDA Sulejmana Ugljanina, iznova pokušala zloupotrijebiti svoje pozicije u Vladi R. Srbije i izdejstvovati njeno rušenje.\nZahvaljujući narodnom poslaniku Stranke pravde i pomirenja u Skupštini R. Srbije dr. Muameru Zukorliću i njegovom uspjehu da nadležnim državnim organima i javnosti predstavi pravo činjenično stanje, kao i državničkom odnosu predsjednika R. Srbije Aleksandra Vučića, koji nije dozvolio da bude zloupotrijebljen poput Borisa Tadića 2010. godine kada je 1.500 pripadnika Žandarmerije došlo u Novi Pazar kako bi se obračunali sa vjernicima koji su se stavili u službu odbrane Vakufa od pokušaja otimanja od strane predstavnika lokalne samouprave u Novom Pazaru, to se, na svu sreću, nije dogodilo.\nNažalost, i ovog puta smo prinuđeni obratiti Vam se sa zahtjevom da poduzmete sve zakonom potrebne radnje kako bi zaštitili našu ustanovu od koordiniranog nasrtaja lokalnih političkih moćnika, kriminalaca i vlasnika kladionica i kockarnica koji na brutalan način, kršeći Zakon o igrama na sreću, skrnave sakralnost naše ustanove i narušavaju ambijent u kojem se obrazuju naši studenti.\nPosebno je zabrinjavajuće i to što se sve tri kladionice nalaze u objektima koji su pod zaštitom nadležnih insitucija jer se radi o kulturno-historijskom nasljeđu čuvene novopazarske „Tijesne čaršije“ i „Amir-aginog hana“.\nPrije nekoliko dana, na zaprepašćenje svih građana Novog Pazara, na jednom od tri navedena objekta, koji je prema našem saznanju u vlasništvu brata potpredsjednika Vlade R. Srbije Rasima Ljajića, i gdje je smještena kladionica „Milenijum“ dodat je natpis „La Cosa Nostra“, veoma jasna asocijacija na poznatu mafijašku udrugu sa Sicilije, Italija. Ovaj objekat se nalazi na samo nekoliko metara udaljenosti od zgrade Osnovnog i Višeg suda, kao i nadležnih tužilaštava u Novom Pazaru.\nUkazujući na hitnost potrebe reagiranja, obavještavamo Vas da je zbog ovoga veliki broj građana Novog Pazara vidno uznemiren, te da postoje rizici izbijanja nekontrolisanog nasilja.\nKabinetu predsjednika R. Srbije, Aleksandra Vučića,\nPredsjedniku Odbora za obrazovanje, nauku, tehnološki razvoj i informatičko društvo dr Mumeru Zukorliću,\nGlavni imam Novopazarskog medžlisa u posjeti Bošnjacima Švicarske\nVečeras sa akšam namazom nastupa mubarek noć Lejletu-l- Miradž


OSSRB - Veliko interesovanje za pozicije glavnih trenera mlađih reprezentativnih selekcija Srbije - prijavljeno 58 kandidata!\nVeliko interesovanje za pozicije glavnih trenera mlađih reprezentativnih selekcija Srbije - prijavljeno 58 kandidata!\nOdbojkaški savez Srbije krajem oktobra je objavio Konkurs za glavne trenere mlađih selekcija reprezentacije Srbije na kojem su pravo učestvovanja imali svi koji poseduju trenersku licencu za vođenje odbojkaških ekipa. Prijavljivanje je zaključeno u četvrtak, 25. novembra, a na našu adresu je pristiglo ukupno 58 kandidatura iz cele zemlje, ali i od naših trenera koji trenutno rade u inostranstvu.\nNovi pristup u izboru trenera mladih reprezentacija izazvao je veliku pažnju i interesovanje. Ovom prilikom, Odbojkaški savez Srbije izražava zahvalnost svima koji su aplicirali uz uverenje da će kandidati koji budu odabrani, svojom stručnošću i iskustvom u radu, doneti jasan kvalitet i dobru energiju u trenažni proces sa mlađim kategorijama.\nU svrhu izbora najboljih kandidata, oformljena je stručna komisija koja će detaljno evaluirati sve pristigle prijave i selektirati uži krug potencijalnih izabranika, koji će dalje u individualnim razgovorima biti pažljivo procenjeni. Kandidati koji ne budu odabrani za vršenje funkcije glavnog trenera, a zadovoljavaju stručne i pedagoške kriterijume, i dalje će imati priliku da učestvuju u radu naših mlađih selekcija u ulozi pomoćnih trenera, ako za to pokažu interesovanje.\nSve prijave ostaju u našoj bazi i predstavljaju dragoceni uvid u strukturu zainteresovanih stručnjaka za rad u našim reprezentativnim selekcijama, kao i u formiranju mladih odbojkašica i odbojkaša.


Interaktivni bukvar - završena prva faza testiranja\nVI STE OVDE: POČETAK > Novosti > Interaktivni bukvar – završena prva faza testiranja\nInteraktivni bukvar – završena prva faza testiranja\nZahvaljujući kompaniji Prestigio uspešno je završena prva faza testiranja aplikacije Interaktivni bukvar, као i samog korišćenja tablet uređaja kod dece predškolskog uzrasta. Nakon preliminarnih analiza prikupljenih podataka primećena je velika razlika u načinu korišćenja između starijih uređaja i uređaja najnovije generacije koji nemaju hardverske tastere na prednjem delu, kao i između uređaja sa wide ekranima i uređaja koji imaju odnos ekrana 4:3.\nNakon prve faze pilot testiranja primećeno je da deca najbolje reaguju na tablet uređaje koji nemaju hardverske tastere na prednjoj strani, kao i na uređaje koji imaju odnos stranica 4:3 jer on na logičan način simulira klasičnu svesku. Android 4.0 OS koji se nalazi na Prestigio tabletima se pokazao kao veoma stabilan, a mogućnost isključivanja sistemskih prečica se pokazala kao ključna za neometan rad u aplikaciji.\nOno što je interesantno i ohrabrujuće je broj dece predškolskog i pred predškolskog uzrasta koja sa odličnim razumevanjem i na potpuno prirodan način prihvataju i barataju tablet uređajima.\nSada nam preostaje detaljna analiza prikupljenih podataka ali i intenzivna priprema za drugu fazu pilot testiranja.\nDruga faza pilot testiranja se sastoji od detaljnog testiranja matematičkih modela za ocenjivanje kvaliteta ispisa slova od strane deteta, kao i matematičkih modela za praćenje angažovanja u realnom vremenu.


Ristović: Gradjani su pobedili u Zaječaru i poručili da žele promene\nBeta 30. marta 2021. 22:05\nInfektolog Nenad Ristović koji je na lokalnim izborima u Zaječaru sa svojom listom u nedelju osvojio skoro 30 odsto glasova izašlih birača, rekao je večeras da to znači da su „gradjani pobedili i poručili da žele promene“ i da „dodju drugi ljudi koji će raditi u njihovom interesu“.\n„Ovi koji su sprovodili vlast u gradu, krijući se iza Srpske napredne stranke (SNS), moraju da odu. Nećemo iživljavanje, samovolju i gradonačelnika koji želi da je sudija i kadija“, rekao je za TV N1 Ristović, javnosti poznat jer je predsedniku Srbije Aleksandaru Vučiću vratio medalju dodeljenu za borbu protiv epidemije korona virusa.\nObjasnio je da su do izbora u nedelju, u Zaječaru „dve grupacije“ imale 36 mandata u gradskoj skupštini, od ukupno 50: SNS i pokret sadašnjeg gradonačelnika Boška Ničića koji je pristupio stranci Vučića brzo posle prošlih lokalnih izbora iako je na njima pobedio.\n„Oni su sad zajedno osvojili 43,19 odsto glasova, ili 24 mandata, dakle mnogo manje nego što su imali, a lista grupe gradjana s mojim imenom 28,8 odsto glasova, ili 16 mandata“, rekao je Ristović navodeći da „s takvim ljudima nema saradnje“, odnosno koalicije.\nGovoreći o „funkcionerskoj kampanji“, naveo je se prethodne četiri godine „ništa nije radilo“, dok je pred izbore osam ministara došlo u Zaječar, kao i premijerka Ana Brnabić i predsednik Vučić, i da su u poslednjih mesec i po počeli radovi po selima, ali „tako loše, da bolje i da nisu počeli“.\nNaslovne strane za nedelju, 11. april 2021. godine\nNa pitanje šta bi savetovao opoziciji za predstojeće lokalne izbore u Beogradu, rekao je da su gradjani Zaječara gledali i razmišljali o tome ko će ih voditi u gradu.\n„Ja sam običan čovek iz male sredine koji samo teži da onaj pricip koji primenjuje u svome poslu – pomoći čoveku, primenjuje u ovom delu gde se bavim socijalnom, komunalnom politikom. Ja ne bih uspeo da nema gradjana koji veruju meni i drugima s kojima sam na listi“, rekao je Ristović.\nObjasio je da gradjani Zaječara žele radna mesta, ulaganje u poljoprivredu kako bi mladi ostali na selu, uslove za razvoj male privrede.\nNa pitanja o epidemiji, rekao je da se vakcinisao jer, kao lekar, zna korist od toga, a to je učinio i za primer drugima.\n„To je najbolji način da se zaštite od korone. Ne želim da razgovaram sa onima koji su protiv vakcinacije, osim ako se dvoume zbog hronične bolesti iii svojih godina“, rekao je Ristović koji je u emisiju došao s posla u bolnici.\nOcenio je da je 5.500 novozaraženih u jednom danu u Srbiji veliki broj, i da će pet ili 10 odsto njih odmah, ili za dan-dva, morati na hospitalizaciju.\nNa pitanje o protivepidemijskim merama, on je rekao da ne bi voleo da „politika doktore deli na one koji su miljenici i one koji su protivnici“.\n„Za jedan sto moramo sesti svi, moramo doneti mere koje će se bazirati na naučno dokazanim dostignućima – to su argumenti koji se ne mogu pobiti, niko to svojevoljno ne može promeniti i to se zove doktrinom. Da napravimo doktrinu koja odgovara našim mogućnostima, našem trenutku i našoj populaciji“, rekao je Ristović.\nPosebno opasan: O novom soju virusa se mnogo piše, a malo…\nU Indiji novi rekord u broju novozaraženih-više od 152.000\nPrilazi baba malom Zemuncu i obraća mu se:\n- Sine, mogu li nešto da vas pitam?\n- Koga bre ti da vaspitaš?!


VojvodinaCafe - Taksista na nišanu, policajci mu pisali kaznu\nVest objavljena: 13.06.2013 13:46\nBegunac od policije pod pretnjom pištoljem naterao je novosadskog taksistu Milana Ostojića da ga vozi do Žablja, prenosi novosadski radio 021.Da situacija bude gora, usput ga je zaustavila patrola policije zbog saobraćajnog prekršaja, ali saobraćajci nisu primetili da je u čoveka kome su ispisivali kaznu sve vreme bio uperen "tetejac".\nKako kaže Ostojić, prihvatio je vožnju u Ulici Koste Mirosavljevića, gde mu je u automobil ušao mladić od otprilike 17-18 godina.\n"Kada sam stigao na adresu, primetio sam policajce, koji su mi rekli da se vratim na stajalište. Međutim, kada sam okrenuo automobil, dečko je izašao iz sporednog ulaza, otvorio vrata i seo na suvozačko mesto. Kada je video da se policija okreće, izvadio je pištolj i naredio mi da vozim odatle", priča Ostojić.\n"Najpre sam pokušao da izađem iz vozila, da se 'dogovorimo', kako bih im rekao šta se dešava, međutim, nisu mi dozvolili uz obrazloženje da ne smem da izlazim iz automobila dok traje legitimisanje. Kad to nije uspelo, pokušao sam da napišem primedbu u zapisnik u kojoj bih objasnio da sam talac, međutim, policajci mi nisu dali da uzmem notes u ruke. A klinac je sve vreme držao pištolj ispod duksa uperen u mene", kaže Ostojić za Novosadski informativni portal.\nOd novosadske policije nismo uspeli da dobijemo odgovor zbog čega je policija intervenisala na adresi begunca. Prema nezvaničnim saznanjima, mladić je potezao pištolj na svoje ukućane, koji su pozvali 192, ali je nasilnik uspeo da se "izmigolji".


Mega eliminisala Zvezdu iz juniorske Evrolige - KOS magazin\nKošarkaši Mege plasirali su se na završni turnir u juniorskoj Evroligi. Oni su u velikom finalu kvalifikacionog turnira u Železniku savladali Crvenu zvezdu sa 82:80 (18:24, 14:22, 27:22, 23:12).\nPosle prvog poluvremena se činilo da će crveno-beli sigurno da se plasiraju na završni turnir elitnog takmičenja. U jednom trenutku su imali čak 19 poena prednosti (51:32).\nIpak, Mega je uspela da dođe do preokreta, najviše zaslugom fenomenalnog Nikole Jovića. U poslednji minut je Mega ušla sa vođstvom 82:78, ali je Branković prepolovio tu razliku.\nPotom je Mega izgubila loptu, Zvezda je imala napad za pobedu ili produžetke, ali je na svega četiri sekunde pre kraja Pavlović izgubio loptu.\nJović je meč završio sa fenomenalnih 32 poena, 12 skokova i sedam asistencija, a pripomogli su mu Đurišić sa 17 i Komprirović sa 11 poena. Na drugoj strani najefikasniji je bio Ognjen Maatović sa 23 poena.\nTreće mesto na ovom turniru osvojio je Partizan, koji je savladao ekipu Budućnosti sa 79:67.


Evropska unija /EU/ treba da izradi strategiju za borbu protiv dezinformacija o tehnologiji 5G ili rizikuje da lažne vijesti nanesu štetu ekonomskom oporavku i digitalnim ciljevima, saopštila je grupacija od 15 evropskih država.\nAnalitičari navode da su teorije zavjere da je virus korona možda povezan sa bežičnom tehnologijom dovele do toga da su u proteklih nekoliko mjeseci spaljivani tornjevi mobilne telefonije u deset evropskih država i napadnuti su radnici službi održavanja.\nEvropski blok smatra da je 5G tehnologija glavni činilac ekonomskog oporavka od kovida 19 i razvoja autonomne tehnologije, od automobila sa samostalnim upravljanjem do hirurgije na daljinu i automatizovanije proizvodnje.\nPetnaest evropskih zemalja iznijelo je svoje zabrinutosti i prijedloge u zajedničkom pismu upućenom evropskom komesaru za konkurentnost Margrete Vestager, evropskom komesaru za unutrašnje tržište Tijeriju Bretonu i evropskom komesaru za pravosuđe Veri Jurovoj.\n“Jasno je da smo svjedoci pojačane aktivnosti pokreta za borbu protiv 5G mreže širom EU”, navodi se u pismu i poziva se Unija da “preduzme aktivniji, dugoročniji i sistematski pristup za borbu protiv zabrinutosti oko 5G i elektromagnetskih polja.\nZemlje potpisnice traže više naučni pristup rizicima po ljudsko zdravlje, predlažu kampanju podizanja svijesti širom Evrope i sugerišu širu diskusiju o bojaznima i zabrinutosti protivnicika tehnologije 5G.\nMeđu potpisnicama pisma su Austrija, Bugarska, Hrvatska, Češka, Kipar, Estonija, Finska, Grčka, Letonija, Litvanija, Luksemburg, Portugalija i Slovačka.\nTags\t#dezinformacije\t#Evropska unija


Slučaj navodnog kupca Megatrenda: od pompeznih najava o investiranju 200 miliona evra do hapšenja\nBiznismen Dejan Đorđević, koga je doskorašnji osnivač i rektor Megatrenda Mića Jovanović nedavno predstavio kao zastupnika nemačkog konzorcijuma fondova koji je kupio taj univerzitet, biće sutra saslušan u Trećem osnovnom javnom tužilaštvu nakon što je priveden zbog lažnog prijavljivanja da je pretučen i opljačkan\nJovanović je samo desetak dana pre Đorđevićevog hapšenja na konferenciji za novinare potvrdio da je 100 odsto vlasništva Megatrenda preneo na nemački konzorcijum, koji je dužan da na ime kupovine uplati 56,1 milion evra, te da investira još 150 miliona evra\nJovanović je, međutim, nedelju dana po potpisivanju kupoprodajnog ugovora saopštio da je “prevaren” i da će zatražiti da se ugovor raskine, navodeći da su mu pojedini mediji “otvorili oči”\nMediji su izvestili da se Đorđevićem bavi Specijalno odeljenje za borbu protiv korupcije, koje ispituje sumnje u zloupotrebe službenog položaja i prevare\nPrema njihovom pisanju, i diploma navodnog kupca Megatrenda sa Medicinskog fakulteta u Prištini je najverovatnije lažna, jer Đorđevića nema u elektronskoj arhivi prištinskog univerziteta, dok rektor tog univerziteta Radivoje Papović tvrdi da je njegov potpis na diplomi- falsifikat\nBiznismen Dejan Đorđević, koga je doskorašnji osnivač i rektor Megatrenda Mića Jovanović predstavio kao zastupnika nemačkog konzorcijuma fondova koji je kupio taj univerzitet, biće sutra saslušan u Trećem osnovnom javnom tužilaštvu nakon što je priveden zbog lažnog prijavljivanja.\nPrema navodima Ministarstva unutrašnjih poslova Srbije, Đorđević je uhapšen zbog sumnje da je prošlog petka policiji lažno prijavio da su dve nepoznate osobe navodno upale u stan koji koristi, pretukle ga i opljačkale, čime je nad njim izvršeno krivično delo razbojništva.\nOdređeno mu je policijsko zadržavanje od 48 sati.\nKako se saznaje, policija je utvrdila da se radi o vlasniku stana i njegovom sinu, koji su pisanim putem najavili svoj dolazak zato što Đorđević “više meseci ne plaća kiriju i komunalne račune”.\nMića Jovanović je samo desetak dana pre Đorđevićevog hapšenja, 28. novembra, na konferenciji za novinare saopštio da je 100 odsto vlasništva Megatrenda preneo na nemački konzorcijum, koji je dužan da na ime kupovine uplati 56,1 milion evra, te da investira još 150 miliona evra.\nJovanović tvrdi da je prevaren, Đorđević mu kaže da ide na odmor i ne smeta\nJovanović je, međutim, samo nedelju dana kasnije, 5. decembra, saopštio da je “prevaren” i da će zatražiti da se kupoprodajni ugovor raskine, jer odustaje od prodaje univerziteta.\nOn je za dnevni list Danas kazao da će ugovor biti raskinut ukoliko Đorđević do sutra u 16 časova “ne dođe sa 10 miliona evra ili bankarskom garancijom na taj iznos”, dodajući da od njega do sada “nije dobio ni evro”.\n– Ispao sam naivan- kazao je on za Televiziju N1, dodajući da je pravu sliku o Đorđeviću stekao tek kada su mediji počeli da objavljuju podatke o njemu, a “profesionalci, po njegovom nalogu, proverili takve podatke u Đorđevićevom rodnom Leskovcu, Beogradu i Berlinu”.\nĐorđević je, pak, u saopštenju naveo da, kako je kazao, “pod punom krivičnom i materijalnom odgovornošću izjavljuje da na njegovu adresu nije upućen zahtev, predlog ili ponuda koja u sebi sadrži nameru raskida ugovora”, a da je o tome saznao iz obraćanja Jovanovića medijima.\nPrema njegovim rečima, pregovori o preuzimanju Univerziteta trajali su skoro dve godine, uz učešće Jovanovićevog pravnog tima.\nOn je “upozorio” da “olaka upotreba reči ‘prevara’ može prouzrokovati ozbiljne pravne posledice po gospodina Jovanovića“ i preporučio mu da “ode na odmor na jugu Francuske, a sve u cilju dalje uspešne realizacije ugovora”.\nPojedini mediji “bruje” o Đorđevićevim dugovima, zloupotrebama, prevarama\nKako saznaje Televizija N1, protiv Đorđevića je u toku više krivičnih postupaka- zbog zloupotrebe službenog položaja i prevare, pa i izbegavanja alimentacije. Njegovim slučajem bavi se Specijalno odeljenje za borbu protiv korupcije pri tužilaštvu.\nInternet portal JuGmedia je objavio da postoje indicije da je Đorđević navodno prevario “mnoge Leskovčane, i u zemlji i u inostranstvu”, pozivajući se na sagovornike koji su želeli da ostanu anonimni.\nOni su naveli da je nakon srednje škole navodni kupac Megatrenda otišao u Nemačku, a onda se vratio u Lekovac, gde je 2003. i 2004. godine sa svojim bratom držao brzu hranu i mesaru pod nazivom ’Laburger’, kao i restoran.\nIz tog perioda ostao je “jednom Leskovčaninu dužan ukupno oko 19.000 evra, na koliko glasi izvršna presuda Osnovnog suda u Leskovcu od 13.marta 2008.godine”, u koju je ovaj portal imao uvid, ali se onda “opet izgubio iz Srbije”.\nSagovornici JuGmedie su kazali da je Đorđević bio loš đak i da ih čudi da je navodni vlasnik fakultetskih diploma.\nDnevni list Danas je objavio da je Đorđević pri ulasku u Konzervativnu reformističku stranku (KRST), u kojoj je u aprilu prošle godine izabran za predsednika, saopštio da ima tri diplome- medicinskog, ekonomskog i pravnog fakulteta.\nNa veb sajtu ove stranke bilo je objavljeno da ima dve diplome- Medicinskog fakulteta u Prištini i Pravnog fakuklteta u Beogradu, ali su ovi podaci nedavno uklonjeni.\nU postupku koji je inicirao pred Prvim osnovnim sudom u Beogradu, u nameri da funkcionere KRST-a tuži za uvredu zbog ocena koje su izneli na Skupštini stranke, tvrdeći između ostalog da Đorđević “nema nijednu fakultetsku diplomu”, on je priložio jednu- Medicinskog fakulteta u Prištini.\nMeđutim, prema pisanju Danasa, u elektronskoj arhivi Univerziteta u Prištini ne postoji podatak da je Đorđević 1998. godine diplomirao na Medicinskom fakultetu tog univerziteta, kako je navedemo u diplomi, u čiju je fotokopiju list imao uvid.\nIstraživanje lista pokazalo je i da je potpis rektora Univerziteta u Prištini Radivoja Papovića na diplomi- falsifikat.\n– To je falsifikat. Slobodno možete da napišete da potpis na diplomi nema veze sa mojim- rekao je Papović, nakon što mu je Danas poslao fotokopiju diplome, a on toj redakciji svoj potpis koji se i na prvi pogled razlikuje od onog na diplomi.\nĐorđević smenjen na Skupštini stranke, ali njene funkcionere tužio za “povredu časti, ugleda i dostojanstva ličnosti”\nPrema saznanjima Medijske kutije, Đorđević je zbog sumnji u njegov moralni integritet, iznetih na vanrednoj Skupštini KRST-a, koja je održana u novembru prošle godine u Nišu, odlučio da podneo tužbe zbog krivičnog dela uvrede pred niškim Osnovnim sudom i beogradskim Prvim osnovnim sudom u Beogradu.\nNiški sud je u aprilu ove godine obustavio postupak protiv dvojice funkcionera KRST-a jer se Đorđević i njegov advokat- uopšte nisu pojavili na glavnom pretresu, iako su uredno pozvani, što Zakon o krivičnom postupku smatra odustajanjem tužioca od tužbe.\nBeogradski sud se, pak, prošlog meseca proglasio nenadležnim.\n– Povreda časti, ugleda i dostojanstva ličnosti tužioca je i u tome što se on nalazi na javnoj društvenoj funkciji predsednika političke stranke sa ođrenim nivoom društvenog uvažavanja, a uvredljive izjave su direktno uperene na rušenje postojećih običaja, moralnih i etičkih normi društva i porodice- navodi se u jednoj od tužbi Đorđevića, koji je tražio naknadu štete zbog ovakve „povrede”.\nPrema zapisniku sa vanredne sednice Skupštine stranke, u koji smo imali uvid, pojedini funkcioneri stranke su kazali da se Đorđević „lažno predstavljao“ kao doktor medicine i diplomirani pravnik, jer, kako je rečeno, „nema niti jednu fakultetsku diplomu“.\nZamereno mu je i što račun stranke nije odblokiran ni pola godine po njegovom dolasku na funkciju predsednika, iako je obećao da će investirati u nju. Naši izvori iz stranke su kazali da je on nakon toga “izrazio želju da ostane predsednik stranke, ali da ništa ne ulaže u nju”, iz čega su oni zaključili da on “nema para”.\nNa Skupštini se čulo i da Đorđević pokazuje nebrigu za članstvo, između ostalog i zbog toga što je, kako je rečeno, “otvorio fiktivnu centralnu kancelariju stranke u Beogradu, u koju niko ne može da uđe jer je neophodna stanarska šifra”.\nZamereno mu je i što “navodno stalno odsustvuje iz Srbije, zbog izbegavanja sudskih poziva po postojećim krivičnim prijavama“. Od kada je predsednik “nije sazvao nijedan sastanak Predsedništva i drugih organa stranke”.\nJedna od tački dnevnog reda bila je i glasanje o Đorđevićevom opozivu, kao i preimenovanje stranke u Reformističku stranku (RF), što je njen prvobitni naziv.\nOd 127 prisutnih članova Skupštine za njegov opoziv glasalo je njih 118.\nU junu ove godine je ponovo održana sednica Skupštine KRST-a, na kojoj je potvrđena odluka o opozivu Đorđevića i preimenovanju stranke.\nMinistarstvo državne uprave i lokalne samouprave, međutim, već pet meseci nije odlučilo o zahtevu da se upiše Đorđevićevo razrešenje, a stranka preimenuje.


Sud nastavlja da oslobađa građane zbog uzvika "pravda", policija i dalje pati od amnezije - Gerila\nOsnovni sud u Banjaluci je nastavio da oslobađa građane zbog uzvika “Pravda”, dok policajci koji su pisali prekršajne naloge i dalje imaju amneziju i ne sjećaju se da su maltretirali građane.\nOzrenu Perduvu iz neformalne grupe građana “Pravda za Davida” stigla je druga oslobađajuća presuda zbog uzvika “Pravda” i “Pravda za Davida” koje je uzviknuo u maju prošle godine na platou ispred Hrama Hrista Spasitelja u Banjaluci. Policija je tada navela da je Perduv uzvikivanjem “Pravda” narušio javni red i mir “što je izazvalo uznemirenost građana”.\nKao i u dosadašnjim suđenjima, svjedoci, odnosno policajci koji su napisali prijavu, na usmenom pretresu pred sudom su izjavili “da se ne sjećaju navedenog događaja i da nisu oni pisali i izdali prekršajni nalog”, što je sud ocijenio neprihvatljivim.\nVažno je napomenuti da troškovi prekršajnog postupka padaju na teret budžetskih korisnika. Drugim riječima, građani će po ko zna koji put morati finansirati troškove suđenja zbog policijskog iživljavanja i maltretiranja građana.\nRelated tags : Osnovni sud Banjaluka ozren perduv pravda za davida\nNakon održanog proširenog Kolegijuma Ministarstva unutrašnjih poslova Republike Srpske pred novinarima su se pojavili ministar unutrašnjih poslova, Dragan Lukač i direktor Policije Republike Srpsk


Kada će đaci ponovo u školske klupe? - Sputnjik Srbija\n09:49 21 Januar 2021\n22:10 03.01.2021 Preuzmite kraći link\nOn je dodao da će konačnu odluku o tome doneti Krizni štab.\n"Epidemiološka situacija se prati intenzivno i svakodnevno, u saradnji sa nadležnim institucijama i organima. U skladu sa promenama situacije preduzimaćemo odgovarajuće mere, a konačnu odluku će, kao do sada, donositi Krizni štab", rekao je Ružić u novogodišnjem intervjuu za Telegraf.\nNaveo je da je ponosan i zahvalan svoj deci i nastavnom i nenastavnom osoblju na, kako ističe, izuzetnoj disciplini i posvećenosti da svako dete dobije adekvatno obrazovanje, a da škole ostanu mesto gde se korona virus ne širi.\nMinistar je rekao da nije bilo značajnijeg broja učenika i nastavnog osoblja koji su kažnjeni zbog nepoštovanja mera i istakao da su svi bili posvećeni i odgovorni u prvom polugodištu, te ocenio da je raniji kalendar raspusta dobra odluka da se sačuvaju svi u vaspitno-obrazovnom sistemu.\nUpitan šta je "rak rana" osnovnog i srednjeg, a šta najveći problem u visokom obrazovanju, Ružić je odgovorio:\n"Ne vidim takozvane ''rak rane'' bilo kog nivoa obrazovanja. Smatram da je to jedan od najvažnijih sistema u svakoj državi, pa i u našoj i da ćemo već započetim reformama svakako unaprediti čitav sistem obrazovanja u Srbiji na način koji će korespondirati sa vrednosnim odrednicama svih modernih država".\nKada su u pitanju predškolske ustanove, Ružić je rekao da se situacija redovno pratila i da ni u jednom momentu vrtići nisu bili pretrpani, te da je broj vaspitača u njima uvek bio dovoljan.\n"Poznato je i da se virus kod najmlađih ne zadržava, niti je u toj meri opasan kao kod starijih", rekao je Ružić i ocenio da bi bilo kontraproduktivno zatvoriti vrtiće jer su, dodaje, predškolske ustanove koren vaspitno-obrazovnog procesa, sticanja elementarnih radnih navika i socijalizacije.\nškola, onlajn, đaci


Milošević lično naredio ubistvo Stambolića! – Nadlanu.com\nObjavljeno 31. mar 2014. / 07:29:20\nFoto: SSGT Lance Cheung, USAF / Wikimedia Commons\nDosadašnji rezultati istrage ozbiljno upućuju na zaključak da je mogući naručilac nekih ubistava lično Slobodan Milošević.\nU toku su finalne provere ovih navoda nakon čega se može očekivati zvanično saopštenje istražnih organa.\nPrema tvrdnjama izvora iz MUP, Milošević je lično naredio ubistvo Ivana Stambolića, a dosadašnja saznanja u istrazi ukazuju na to da je komandant JSO Milorad Ulemek Legija naredio pripadnicima svoje jedinice da ubiju nekadašnjeg predsednika Predsedništva Srbije. Naime, istragom je utvrđeno da je motiv ubistva Stambolića politički – bio je uklonjen jer je Milošević strahovao da će upravo on biti kandidat za predsednika Srbije na izborima 2000. godine.\nPodsetimo, Stambolić je uzdigao Miloševića na poziciju prvog čoveka Srbije, a pravosnažnom presudom je utvrđeno da je Stambolić ubijen po naređenju Miloševića, tadašnjeg predsednika Srbije.\nStambolića su otela i ubila petorica pripadnika Jedinice za specijalne operacije (JSO), takozvane crvene beretke. Milošević je u presudi označen kao nalogodavac ubistva. Nenad Šare, svedok-saradnik i svojevremeni šef Ulemekovog obezbeđenja, otkrio je mesto na Fruškoj gori na kojem je ubijen i zakopan pokojni Stambolić.\nAdvokat Rajko Danilović izjavio je danas, povodom obimne istrage o političkim ubistvima koja su obeležila vladavinu Miloševića, da se dokazi, ukoliko ih ima, moraju uvažiti, a neki od procesa revidirati ili dopuniti. Danilović, koji je zastupnik porodice ubijenog novinara Slavka Ćuruvije, naglasio je da težina i validnost dokaza utiče na procese koji su toku i da su važni dokazi, koje imaju MUP, odnosno BIA ili bilo koja služba, koja je obavljala te istrage.\n“Srbija mora da se suoči sa svojom prošlošću, koja je ružna i tamna, ali bez tog suočavanja sa prošlošću nije moguće ići napred”, rekao je Danilović u telefonskoj izjavi. On je rekao da ga nije iznenadila vest o tome da se završava obimna istrage o političkim ubistvima, koja su obeležila vladavinu Miloševića, gde dosadašnji rezultati istrage ozbiljno upućuju na zaključak da je mogući naručilac nekih ubistava lično Milošević.\n“Da se začeprkalo po tom tiranskom sistemu, pod kojim smo mi bili godinama, utvrdila bi se ta nesporna činjenica, koju su svi videli, a retko ko je imao hrabrosti da o njoj i govori, a naravno, retko je ko, skoro niko, nije imao dokaza o tome”, rekao je Danilović.\nNa pitanje da li sumnjičenje supruge, sina i celog Miloševićevog okruženja da je odgovorno za politička ubistva, a da pri tom Milošević o tome nije znao, predstavlja namerne dezinformacije, Danilović je odgovorio da je to deo propagande koja je jedno vreme bila efikasna i imala rezultata i da je u javnosti uglavnom takvo mišljenje, iako naivno i vladalo. “Država nije privatni posed, pa da mogu ćerka, sin, žena da vršljaju. Ipak je država velika organizacija u kojoj jedan čovek odlučuje”, dodao je Danilović.\nPodsetimo, Stambolić je Miloševića upoznao na studijama, a nedugo potom Milošević će postati njegov štićenik i naslednik. Aprila 1984. godine Stambolić s mesta predsednika Gradskog komiteta SK Beograda odlazi na čelo Centralnog komiteta Saveza komunista Srbije, a za svog naslednika na čelu beogradskog komiteta imenuje Miloševića, uprkos protivljenju starijih i iskusnijih komunista.\nNakon redovne smene partijskog rukovodstva u Srbiji januara 1986. godine Ivan Stambolić postaje predsednik SR Srbije, a Miloševiću daje odlučujuću podršku prilikom izbora novog predsednika Predsedništva CK SK Srbije. Nakon dolaska na čelo CK SKS, Milošević ojačava partijski aparat, oko sebe okuplja brojne saradnike i formira frakciju, koja se u proleće 1987. otvoreno sukobljava sa delom komunista koje predvode Dragiša Pavlović i Ivan Stambolić. Bezazleni incident iskorišćen je za iniciranje sukoba. Stambolić je nakon ogromnog pritiska štampe i političke javnosti, 14. decembra 1987. na sednici Predsedništva SR Srbije podneo ostavku i povukao se iz političkog života.\nNeposredno posle odlaska iz politike, Stambolićeva kćerka Bojana (24) poginula je u saobraćajnoj nesreći pod sumnjivim okolnostima. Slobodan Milošević došao je na njenu sahranu, a Stambolićeva supruga Katarina odbija da mu pruži ruku. Stambolić i Milošević tada su se poslednji put sreli, nakon 25 godina prijateljstva.\nivan stambolićslobodan miloševićubistva


Danci rade na vakcini protiv side | AIDSresurs web portal\nPočetna › Aktuelnosti › Danci rade na vakcini protiv side\nDanski naučnici sa Univerziteta u Orhusu tvrde da su blizu razvijanja vakcine protiv side, smrtonosne bolesti od koje boluje 35 miliona ljudi u celom svetu.\nVakcina se trenutno testira na majmunima i, ako se pokaže uspešno, sledi njeno testiranje na ljudima.\nNaučnici koji rade na vakcini kažu da najveća snaga side leži u malim proteinima koji se vezuju za HIV-virus i koji su nevidljivi za naš imuni sistem, pa tako ljudski organizam ne može na vreme da razvije antitela koja bi se borila protiv virusa.\nTim danskih naučnika uspeo je da razvije virus koji je gotovo identičan HIV-virusu, ali ima proteine koje imuni sistem može da vidi.\nKada se ubrizga u telo, imuni sistem razviće antitela koja bi mogla da ubiju i HIV-virus, objašnjava direktor kompanije "SKAU vakcine", Šervin Bahrami.\n"Ispitali smo kako virus opstaje i mislimo da je razlog za to što može uspešno da se sakrije. Mi smo pokušali da mu oduzmemo tu sposobnost i izgleda da smo uspeli u tome", navodi on.\nNaime, novi virus po ulasku u telo navodi imuni sistem da stvara antitela koja na kraju ubijaju i HIV.\n"U proteklih godinu dana dobili smo pozitivne rezultate koji nam daju nadu da ćemo doći i do vakcine protiv HIV-a. Projekat iz Arhusa možda će popločati put do tog odredišta", kaže Laura Kjerkegor iz Fondacija "AIDS" iz Orhusa.\nŠervin Bahrami takođe se nada krajnjem uspehu.\n"Ako vakcina uspe na ljudima, onda je to veliko otkriće jer ćemo imati preventivnu vakcinu. Ako i ne uspe, svakako smo nešto naučili. Ako ne bude nekih neočekivanih problema, vakcina bi mogla da bude spremna za osam do deset godina", očekuje on.\nVakcina se trenutno ispituje na majmunima, a ako sve prođe u redu, moglo bi da usledi i testiranje na ljudima. Evropska unija donirala je 6,7 miliona danskih kruna za dalji rad na ovom projektu.\nPreneto: sajt B92


Rašić: KPS i Kfor već čuvaju srpske crkve\nČetvrtak, 05. maj/svibanj 2016, 12:26 CET\nZamenik ministra unutrašnjih poslova Kosova Saša Rašić izjavio je da su na Kosovu već formirane jedinice koje čuvaju objekte Srpske pravoslavne crkve.\nRašić je rekao da jedinice kosovske policije trenutno, od 194 objekta SPC na Kosovu, danonoćno čuvaju 23 objekta, a njih 169 redovno obilaze policijske patrole.\nOn je podsetio da su vojnici Kfora još zaduženi za bezbednost manastira Visoki Dečani i Pećka patrijaršija i da ih čuvaju.\nRašić je, osvrćući se na dogovor srpskog i kosovskog premijera u Briselu prema kojem treba da budu formirane posebne jedinice policije sa zadatkom da čuvaju srpsko kulturno i versko nasleđe, rekao da one već funkcionišu.\n"Jedinice koje čuvaju objekte SPC su mešovitog sastava i u njima ima i Srba i Albanaca, tako da su kosovski policajci raspoređeni u zavisnosti od etničke strukture nadležne policijske stanice", rekao je Rašić.


Izvor: JužneVesti.com, 07.Jul.2020, 08:16\nOd 356 uzoraka koji su poslati na testiranje tokom prošle nedelje, 117 Vranjanaca je pozitivno na virus korona i još 8 ljudi iz drugih opština Pčinjskog okruga. Za samo nedelju dana od posledica izazvanih virusom korona umrlo je šestoro ljudi iz Vranja, kažu u Zavodu za javno zdravlje.\nPrema rečima direktorke Zavoda za javno zdravlje Svetlane >> Pročitaj celu vest na sajtu JužneVesti.com << Stojanović, među novoobolelima su i po dve osobe iz Bujanovca i Surdulice i četiri iz Vladičinog Hana.\nOd početka epidemije ukupno je obolelo 645 Vranjanaca, 67 ih je iz Surdulice, 37 iz Vladičinog Hana, 29 iz Bujanovca, 7 iz Preševa, 4 iz Trgovišta i 3 iz Bosilegrada - kaže Stojanovićeva.\nPrema njenim rečima od 29. juna do 5. jula umrlo je šestoro ljudi od posledica izazvanih virusom korona.\nEpidemiološka situacija je i dalje nepovoljna, ja se nadam da će ove mere da urode plodom i da nadalje imamo smanjenje broja novoobolelih. Troje preminulih je starosti od 42 - 47 godina. Mislim da su ovi smrtni slučajevi osim za porodice, veliki gubitak i za društvo i da treba da nam budu opomena da moramo da vodimo računa - kaže Stojanovićeva.\nUkupan broj umrlih od početka epidemije u Pčinjskom okrugu je 30, od toga 18 ljudi iz Vranja.\nZbog povećanog broja pacijenata u Vranju je proglašena vanredna situacija pre nedelju dana, a od juče i u Vladičinom Hanu.\nSrbijaDanas.com: LOKALNI BEND SEJAO KORONU PO VALJEVU: Svirali na masovnim proslavama, preneli virus bar na 25 osoba\nOkRadio.rs: Vranje: Za nedelju dana ŠEST ŽRTAVA KORONE, 117 NOVOZARAŽENIH\nJUGpress.com: U protekloj sedmici preminulo šest Vranjanaca od kovida 19, novozaraženih 117\nDanas: Nepovoljna epidemiološka situacija na jugu Srbije


Još 165 zaraženih, preminule dvije osobe u Kantonu Sarajevo - BIGportal.ba\n26 Oktobra, 2020 26 Oktobra, 2020 0121\nU Kantonu Sarajevo u protekla 24 časa potvrđeno je 165 novih slučajeva zaraze virusom korona, od kojih porodičnim klasterima ili kontaktima prethodno oboljelih pripada 99 osoba i u samoizolaciji su odranije, a zabilježena su i dva smrtna slučaja.\nAnalize je izvršena za 563 uzorka koja su prikupljena u protekla tri dana, podaci su Zavoda za javno zdravstvo Kantona Sarajevo.\nU prethodna 24 časa evidentiran je oporavak 37 osoba, tako da je broj aktivnih slučajeva infekcije virusom korona trenutno 1.892.\nNa bolničkom liječenju u izolatorijumu Kliničkog centra Univerziteta u Sarajevu na Podhrastovima su 94 osobe, od kojih pet koristi mehaničku podršku respiratora pri disanju.\nZabilježena su i dva smrtna ishoda u liječenju, tako da se ukupan broj umrlih od posljedica zaraze virusom korona povećao na 107.\nDo danas je u Kantonu Sarajevo potvrđeno 7.205 zaraženih osoba, od kojih je njih 5.206 oporavljeno od kovid infekcije.\nU periodu od 12. do 26. oktobra naloženo je 2.939 samoizolacija.\nIz Zavoda za javno zdravstvo Kantona Sarajevo preporučuju osobama kod kojih se pojave simptomi, kao što su povišena temperatura, kašalj, gubitak čula mirisa ili okusa, kao i članovima njihovih domaćinstava da ostanu kod kuće, te se telefonski jave nadležnom ljekaru kako bi dobili dalja uputstva.\nMasovno zaražavanje koronom u Francuskoj: “Moguće da imamo 100.000 novozaraženih”


Javni poziv za podršku građanskim projektima i inicijativama: FOND "VOLIM SVOJ GRAD" - CAT BiH\nJavni poziv za podršku građanskim projektima i inicijativama: FOND “VOLIM SVOJ GRAD”\nFondacija tuzlanske zajednice poziva građane, udruženja i institucije sa područja Tuzlanskog kantona da se uključe u razvoj svoje lokalne zajednice i da malim projektima za dobrobit svih, pokažu koliko vole mjesto u kojem žive!\nGrađani, udruženja i institucije sa područja Tuzlanskog kantona, koji imaju ideju kako da riješe ključne probleme u svojoj lokalnoj zajednici i koji žele da naprave pozitivne promjene u svom okruženju kroz građansku inicijativu, saradnju između javnog, poslovnog i neprofitnog sektora, mogu se javiti na ovaj poziv.\nPoziv za prijem aplikacija otvoren je od 03. novembra do 06. decembra 2020. godine.\nProjekti treba da budu zasnovani na volonterskom angažmanu aplikanata i promociji međusektoralne saradnje;\nProjekti trebaju biti usmjereni na rješavanje konkretnog i prioritetnog problema u lokalnoj zajednici ili zadovoljenje određene potrebe u zajednici;\nU ovom javnom pozivu, shodno rezultatima istraživanja Vitalni znaci 2019., tražimo od aplikanata da predloženi projekti budu usklađeni sa prioritetnim potrebama lokalnih zajednica u Tuzlanskom kantonu, te izazovima na globalnom nivou definisanim UN Globalnim ciljevima održivog razvoja.\nPrednost će se dati inovativnim međusektoralnim partnerstvima za održive gradove i zajednice, te projektima koji će unaprijediti slijedeće oblasti življenja:\nOČUVANJE PRIRODE I BRIGA O OKOLIŠU, ZDRAVLJU I KLIMI\nOSIGURANJE PRILIKA ZA CJELOŽIVOTNO UČENJE I NEFORMALNO OBRAZOVANJE\nSMANJENJE NEJEDNAKOSTI I BOLJI POLOŽAJ RANJIVIH I MARGINALIZIRANIH GRUPA\nU prilogu su Kriteriji Fonda „VOLIM SVOJ GRAD“ u kojima su detaljnije naznačene informacije o pozivu i širokom spektru ideja koje možemo podržati.\nAplicirati možete isključivo putem platforme za online apliciranje koja se nalazi na desnoj margini u odjeljenju APLICIRAJ ONLINE.\nPrilikom apliciranja savjetujemo vam da se OBAVEZNO koristite Uputama za popunjavanje online aplikacije i Kriterijima Fonda „VOLIM SVOJ GRAD“.\nTuzla: Potpisani ugovori o realizaciji projekata za mlade i nacionalne manjine TNT Radio Tuzla: Besplatna kampanja za sve nove biznise Fond ‘Volim svoj grad’: Ukupno 38.000 KM podrške za građanske inicijative


2016. GODINA: 1900 isključenih vozača zbog alkohola, 1300 vozača bez vozačke, 16000 prekoračenja brzine… | Bugojno Danas\nPočetna BiH 2016. GODINA: 1900 isključenih vozača zbog alkohola, 1300 vozača bez vozačke, 16000...\n2016. GODINA: 1900 isključenih vozača zbog alkohola, 1300 vozača bez vozačke, 16000 prekoračenja brzine…\nNa videu se mogu vidjeti posljedice neodgovornog ponašanja u saobraćaju vozača koji je dana 08.03.2017. godine oko 14,00 sati u mjestu Bukovci, općina Busovača imao saobraćajnu nezgodu – slijetanje vozila s puta. Vozač je bio pod uticajem alkohola u iznosu od 2,58 promila alkohola u organizmu, te je po odredbama novog Zakona o osnovama sigurnosti saobraćaja zadržan do otrežnjenja u pritvorskim prostorijama policijske stanice Busovača. Osim toga, isti je upravljao vozilom bez položenog vozačkog ispita i neregistrovanim vozilom, te mu je za sva 4 počinjena prekršaja izrečena novčana kazna od 1300 KM.\nOvakvi slučajevi nisu rijetki iako su službenici policije tokom protekle i ove godine preduzimali brojne mjere protiv nesavjesnih vozača. Ilustracije radi, tokom 2016. godine iz saobraćaja isključeno je oko 1900 vozača zbog upravljanja vozilom pod dejstvom alkohola, a 1300 vozača je isključeno zbog upravljanja vozilom bez položenog vozačkog ispita. Mobilnim i stacioniranim radarima zabilježeno je oko 16000 slučajeva prekoračenja dozvoljene brzine kretanja, a u posljednja tri mjeseca oduzeto je čak 111 vozila od osoba koji su višestruki ponavljači u vršenju najtežih saobraćajnih prekršaja i koji su imali velike iznose neplaćenih novčanih kazni.\nNažalost, iako je intenzitet mjera koji preduzimaju policijski službenici nastavljen i u ovoj godini, posljedice saobraćajnih nezgoda su strašne. Samo tokom januara i februara ove godine u saobraćajnim nezgodama smrtno je stradalo ukupno 12 osoba, dok je tokom prošle godine za cijelu godinu broj smrtno stradalih u saobraćajnim nezgodama iznosio 13.\nIz tog razloga apelujemo na sve učesnike u saobraćaju, a posebno vozače motornih i drugih vozila, da poštuju saobraćajne propise i spase svoj život, ali i živote svojih najmilijih i drugih učesnika u saobraćaju.\nPrethodni članakPreminuo Bugojanac Zdravko Gavranović, komemoracija sutra u 14:00, a sahrana u 16:00\nSljedeći članakNačelnik Bugojna Hasan Ajkunić dobio zahvalnicu za veliki doprinos i unaprijeđenje slatkovodnog ribarstva u FBiH


Vesti online / Sport / Fudbal / Hejsel - 29 godina od tragedije\nHejsel - 29 godina od tragedije\nDa današnji dan 1985. godine dogodila se tragedija na stadionu Hejsel u Briselu kada je u poginulo 39 navijača Juventusa.\n"Dana 29. maja 1985. godine 39 navijača je poginulo na Hejselu. Moje misli danas su sa svima koji su tog dana izgubili svoje voljene", napisao je danas predsednik FIFA Sep Blater na svom tviter nalogu.\nTragedija na Hejselu dogodila se na finalnoj utakmici Kupa šampiona u kojoj su se sastali Juventus i Liverpul. Sat vremena pre početka meča, velika grupa navijača engleskog tima preskočila je ogradu i upala na deo tribina gde su bili smeštene\npristalice Juventusa. U opštoj panici, navijači Juventusa su počeli da beže da bi na\nkraju stigli do betonskog zida, koji se pod pritiskom srušio. Bilans nereda bio je - 39 navijača je izgubilo život, a više stotina je povređeno.\nUtakmica je i pored svega toga odigrana, a čelnici UEFA su odluku da se meč odigra, pravdali time da bi situacija bila još gora da se nije odigrala. Juventus je trijumfovao sa 1:0. Iako je bilo navoda da su nerede izazvali navijači Juventusa koji su gađali pristalice Liverpula kamenicama i bakljama, drugi su krivili lošu organizaciju utakmice, ali su kao glavni krivci, ipak, obeleženi navijači "crvenih". Nakon tragedije na Hejselu UEFA je zabranila učešće engleskim klubovima u evropskim takmičenjima, a ta zabrana je ukinuta pet godina kasnije.\nFUDBAL Užas sa Hejsela i dan-danas budi jezu (FOTO/VIDEO)\nFUDBAL Maradona u svom stilu: Blater naučio Platinija da krade!\nFUDBAL "Blater 'častio' Platinija dva miliona? UEFA nije znala za to"


On traži da Međunarodni aerodrom u Tuzli dobije na korištenje na period od 30 godina.\nMeđunarodni aerodrom Tuzla je, nakon skidanja navigacijske opreme američke vojske, prije nepunih godinu dana zatvoren za saobraćaj.\nDirektor Aerodroma Enver Jukanović je potvrdio da je federalna Agencija za civilne poslove unajmila avion iz Beograda, kojim će se idućeg mjeseca izvršiti testiranje piste i napraviti plan odvijanja saobraćaja, nakon čega će aerodrom, administrativno, biti otvoren.\nMeđutim, u proteklih godinu dana, koliko je bio zatvoren, uzlijetno-slijetna pista je oštećena, a za sada nema sredstava za njenu sanaciju.\n“Aerodrom je pod ingerencijom Tuzlanskog kantona i sve opcije su otvorene”, prokomentarisao je ministar prometa i komunikacija FBiH Nail Šećkanović. Izvor: Nezavisne N.\nOn kaže da je planirano da se iz federalnog budžeta za nabavku nedostajuće opreme na tuzlanskom aerodromu izdvoji milion KM.\n“Istovremeno Evropska banka za obnovu i razvoj radi predfizibiliti studiju i već su utvrdili da bi za normalno funkcionisanje tuzlanskog i mostarskog aerodroma trebalo 15 miliona eura. Razgovori sa Evropskom bankom su u toku i vidjećemo kakav će biti ishod”, prokomentarisao je Šećkanović.


U Prihvatnom centru trenutno boravi 53 ljudi - YU ECO RTV\nNaslovna / Društvo / U Prihvatnom centru trenutno boravi 53 ljudi\nMiljana Crnogorac jul 26, 2018\tDruštvo Napiši komentar 95 Pregledi\nU Prihvatnom centru u Subotici trenutno boravi 53 ljudi koji čekaju da na legalan način uđu u Mađarsku, poručili su predstavnici Komesarijata za izbeglice prilikom obilaska centra, i dodali da je izlazak iz Srbije od januara usporen, jer Mađarska u zemlju pušta svega 1 osobu dnevno.\nU tranzitnoj zoni na Kelebiji trinaestočlana porodica Hamed iz Iraka danima čeka da uđe u Mađarsku. Posle godinu i po dana provedenih u Srbiji ova porodica se nada da će uskoro zakoračiti na teritoriju EU, te veoma brzo stići do krajnjeg odredišta- Nemačke.\nU Subotici trenutno boravi 53 ljudi, mahom iz Irana i Avganistana, a polovina od ovog broja su deca. Dok čekaju da na legalan način uđu u ovu zemlju migrantima je u Prihvatnom centru obezbeđena zdravstvena nega, hrana, kao i obrazovnje.\nIako je zbog odluke Mađarske, usporen izlazak migranata iz Srbije, iz Komesarijata navode da je najbezbednije i najsigurnije za sve migrante da borave u Prihvatnom centru i odatle, kada dođe vreme, napuste Srbiju. U Srbiji trenutno boravi oko 3100 migranata koji se nalaze u prihvatnim centrima, dok se izvan centara nalazi nekoliko stotina migranata.\nZa razliku od 2015. godine, kada su migranti dolazili mahom iz Sirije, trenutno najviše ljudi dolazi iz Avganistana, Pakistana, te Iraka i Irana, dok je Sirijaca najmanje. Prihvatni centar u Subotici, te tranzitnu zonu na Kelebiji, sa predstavnicima Komesarijata za izbeglice obišli su i predstavnici EU i Švajcarske. Od 2015. godine EU je Srbiji donirala 98 miliona evra za pomoć i zaštitu migranata, a značajnu pomoć pružila je i Švajcarska.\nPrethodna Tretman suzbijanja odraslih komaraca od 30. jula do 8. avgusta\nSledeća Info blok 26.07.2018.


Kako dezinfikovati automobil tokom epidemije korona virusa - Auto gume Srdanov Novi Sad\nPostavio:: Srdanov U kategoriji:: Bezbednost Postavljeno:: 20.10.2020\nDezinfekcija kabine automobila u vreme epidemije korona virusom predstavlja jednu od mera da zaštitite kako svoje, tako i zdravlje osoba koje se voze sa vama. Najbolji način da dezinfikujete unutrašnjost vašeg automobila jeste klasično čišćenje (pranje), koje bi trebalo raditi češće i detaljnije nego inače. Međutim, dezinfekciju je potrebno izvršiti tako da ne oštetite neke od delova enterijera i površina automobila.\nZašto je bitna dezinfekcija kabine automobila?\nIako se još uvek dosta toga ne zna kada je u pitanju korona virus, ono što sigurno znamo jeste da je najveći rizik od prenošenja virusa preko kapljica zaražene osobe i da virus ostaje aktivan na određenim površinama čak i po nekoliko dana.\nAutomobil nam sigurno nije na prvom mestu kada razmišljamo o sopstvenom zdravlju, međutim trebalo bi više voditi računa o dezinfekciji istog, s obzirom da u njemu svakodnevno provodimo dosta vremena. Loše navike ne samo što mogu da naštete nama, već mogu biti i uzrok pojedinih kvarova na vozilu (npr. klima ili ventilacioni sistem).\nŠta treba koristiti za dezinfekciju automobila?\nPre svega, bitno je napomenuti da je u automobilu nemoguće stvoriti uslove da bude “čisto kao u apoteci”. Napolju dodirujete razne stvari, te preko ruku, obuće i odeće unosite razne stvari u kabinu, tako da je jednostavno nemoguće da uvek bude čisto.\nNajsigurnije sredstvo za dezinfekciju je medicinski alkohol u koncentraciji od 60% do 70%. Alkohol je manje više bezbedan za većinu materijala u kabini, mada se može desiti da izazove promenu boje kod nekih vrsta plastike. Naša preporuka je da alkohol ne prskate direktno na površine koje brišete, već na mikrofiber krpu ili ubrus kojim ćete brisati.\nUkoliko vam alkohol nije pri ruci, sapun i voda takođe mogu obaviti dobar posao kada je u pitanju čišćenje i dezinfekcija određenih površina. Međutim, vodite računa da ne koristite previše vode i sapunice pogotovo tokom čišćenja sedišta, kako višak vode ne bi prodreo do unutrašnjosti platna i počeo da stvara buđ.\nSa druge strane ukoliko posedujete kožna sedišta, sigurno znate da ona zahtevaju posebnu vrstu nege. Napomenućemo samo da kožna sedišta generalno sadrže određen zaštitni sloj koji može da podnese alkohol. Ipak, ako preterano koristite alkohol taj zaštitni sloj će se više trošiti i koža će početi da se isušuje. Naravno, koža se može tretirati predviđenim sredstvima za njeno održavanje i tako ostati i “sveža” i dezinfikovana.\nNa koja mesta obratiti pažnju prilikom dezinfekcije?\nObruč volana, posebno tačke naznačene na slici\nSpoljne i unutrašnje kvake\nPrekidači za podizanje prozora, kao i ručice za brisače i žmigavce\nPojas, ali i njegov priključak\nRučica menjača, čak iako je automatik\nMultimedijalni ekrani (radio, navigacija…) i dugmići na kontrolnoj tabli\nKoja sredstva ne treba koristiti za dezinfekciju?\nSavetujemo da ne koristite proizvode i rastvore napravljene na bazi sredstava sa hlorom, hidrogenom ili varikinom, jer mogu dovesti do oštećanja prebrisanih površina. Ukoliko bi se dovoljno razblažili hidrogen ili varikina možda i ne bi napravili štetu, ali je pitanje da li su dovoljno efikasni u suzbijanju virusa, tako da vam svakako ne preporučujemo da ih koristite.\nIako je asepsol dobro zaštitno sredstvo kada su u pitanju bakterije i gljivice, kao i određe vrste virusa, istraživanja su pokazala da ne predstavlja zaštitu kada je u pitanju virus COVID-19. Takođe, rakija, vodka i druga alkoholna pića nisu ni približno efikasna u borbi protiv korona virusa, te ne preporučujemo da ih koristite kao zamenu za medicinski alkohol.\nKako je pranje ruku u ovom momentu najvažniji preventivni korak u suzbijanju korona virusa, pre početka vožnje operite ruke gelom za suvo pranje ruku ili ih dezinfikujte nekim sredstvom na bazi alkohola. Takođe, bilo bi dobro da što češće dezinfikujete kabinu automobila, pogotovo mesta koja smo naveli u tekstu kako bi smanjili rizik od infekcije korona virusom.


Savjet EU o BiH možda na proljeće @ Cafe.ba\nLUKSEMBURG - BiH prvi put nije bila tema na sastancima Savjeta EU koji se odnose na nastavak procesa proširenja, kako su "Nezavisne" i pisale prije nekoliko dana.\nPodsjećanja radi, u utorak je održan sastanak Savjeta za opšte poslove Savjeta EU, na kojem je bilo riječi o daljem putu Sjeverne Makedonije i Albanije ka EU, ali BiH nije bila ni na dnevnom redu.\nDiplomatski izvor dobro upućen u procese odlučivanja nam je rekao da je teško očekivati da će se o BiH razgovarati i na decembarskom samitu, te da je najizvjesnije da bi se o Mišljenju EU, koje je objavljeno sredinom ove godine, moglo raspravljati tek na proljeće.\n"Uslov neće biti samo formiranje vlasti, kao dosad, već i to da li je došlo makar do pokretanja reformskih koraka koji se očekuju. Ima nekog napretka, u BiH je usvojen i stav o Analitičkom mišljenju Evropske komisije, ali od BiH očekujemo više konkretih koraka. Ako se to ne desi, BiH bi se mogla naći u jako teškoj poziciji narednog ljeta", rekao nam je izvor.\nKako nam je rečeno, predstavnici EU će se u narednom periodu mnogo teže odlučivati na odobravanje narednih koraka u procesu proširenja ne samo kad je BiH u pitanju, već i kad su u pitanju druge zemlje u našem regionu.\nPrimjera radi, iako je Sjeverna Makedonija ispunila ono što je od nje iz Brisela traženo, posebno dio koji se odnosi na istorijski dogovor s Grčkom o promjeni imena, ipak je, kako nam je nezvanično rečeno, Francuska insistirala da se ne otvore pregovori ni sa tom zemljom ni sa Albanijom. Konačna odluka o toj zemlji i Albaniji će, kako nam je objašnjeno, biti donesena na Evropskom samitu šefova država i vlada zemalja članica krajem ove sedmice.\nDio ministara koji su bili prisutni na Savjetu je, kako nam je rečeno, ukazao da neotvaranje pregovora s ovim zemljama znači guranje zapadnog Balkana u ruke Rusije i Kine, te da bi to značilo smanjenje uticaja EU na region i povećani rizik za evropsku bezbjednost.\n"Francuska se ovim jasno suprotstavlja željama zemalja u istočnom dijelu EU koje žele da se što prije otvore pregovori, jer im prebacuje da nazaduju u oblasti vladavine prava. Francuska prvo želi da se sama EU reformiše iznutra, pa da se tek nakon toga raspravlja o daljim koracima u vezi s proširenjem", rekao nam je izvor, uz napomenu da će Emanuel Makron, francuski predsjednik, imati težak posao u Evropskom savjetu da zadrži tu poziciju naspram svih drugih članica EU, koje će željeti zeleno svjetlo za Sjevernu Makedoniju i Albaniju.\nAdnan Ćerimagić, analitičar Inicijative za evropsku stabilnost, kaže za "Nezavisne" da je Pariz s pravom zabrinut da se reforme sprovode sporo.\n"Međutim, Pariz griješi ako misli da je pravi odgovor da se kaže 'ne' nastavku procesa proširenja za zapadni Balkan, posebno za Sjevernu Makedoniju i Albaniju. Mislim da bi mudrije bilo kad bi poslali snažnu političku poruku uz odluku o početku pregovora. To bi bila vin vin situacija", smatra on.\nSPREMITE SE ZA GUŽVE Pojačan saobraćaj na više graničnih prelaza sa Hrvatskom\nInspektori u FBiH otkrili 53 radnika na crno


Izuzetno visoka efikasnost (COP)\nVeličine: 5-10 kW\nEkran u boji sa uputstvom za korisniika na više jezika\nDaljinsko upravljanje putem GSM (dodatni pribor)\nZakazivanje (ventilacija, TPV, unutrašnja temp.)\nFrekvento upravljajuća cirkulaciona pumpa za grejni krug i sanitarnu vodu\nJoš lakša za ugradnju\nMogućnost povezivanja do devet uređaja u kaskadu ( sistem master/slave) i sa F1345\nNIBE F1145 je nova generaacijia toplotnih pumpi, projektovana da snabde vaš objekat sa efikasnom i jeftinom energijom. Sa integrisanim elektičnim grejačem, cirkulacionom pumpom i upravljačem, proiyvodnja energije je bezbedna i ekonomična.\nToplotna pumpa može biti povezana na niskotemperaturni grejni sistem kao što su radijatori, konvektori ili podno grejanje. Takođe je pripremljena za povezivanje i rad sa nekoliko različitih dodatnih uređaja kao što su dodatni grejač sanitarne vode, besplatno hlađenje, rekuperacija energije otpadnog vazduha, grejanje bazena i drugih grejnih sistema.\nNIBE F1145 je opremljena upravljačkom jedinicom koja upravlja toplotnom pumpom na najefikasniji i najbezbedniji mogući način. Jasno vidljive informacije o statusu, vremenu rada i svim temperaturama u toplotnoj pumpi mogu se pročitati na velikom ekranu. Ovo eleminiše potrebu za unutrašnjom upravljačkom jedinicom.\nNet weight * 170-205 kg\nRashladno sredstvo, zapremina (R407C) *\nKarakteristike NIBE PCM 40/PCM 42\nNIBE PCM kao dodatak vašoj instalaciji daće visoku fleksibilnost vašem sistemu. Kompatibilan je sa NIBE F1145/F1245 serijom, sa ciljem da omogući ovim toplotnim pumpama istovremeno besplatno hlađenje i zagrevanje TPV. Kombinujte vašu toplotnu pumpu sa NIBE PCM za pasivno/besplatno hlađenje.U isto vreme dobijate mogućnost grejanja sanitarne vode i hlađenje vašeg objekta.\nNIBE SOLAR 40 omogućava solarno grejanje u kombinaciji sa toplotnom pumpom.Sa dodatni solarnim panelima i VPAS imaćete kompletni sistem.\nStavka br: 067084


ISTRAŽIVANJE O EFEKTIMA GRAĐANSKOG VASPITANJA U ŠKOLAMA\n4. Jun 2019. godine\nSrednjoškolci više veruju društvenim mrežama nego institucijama sistema Beograd - Stepen poznavanja gradiva iz predmeta građansko vaspitanje nije na zadovoljavajućem nivou, jer su u testu znanja tačno odgovorili u proseku na 44 odsto pitanja. Nalazi istraživanja o efektima građanskog vaspitanja, čiji su rezultati juče predstavljeni, pokazuju da su učenici najmanje ovladali pojmovima koji se tiču negativnih stavova prema drugim grupama (etnocentrizam, rasizam i slično), pitanjima građanskog aktivizma i ulogama građana u demokratskom društvu. Ipak, učenici su pokazali napredak u odnosu na vršnjake koji su u sličnom istraživanju 2009. godine tačno odgovorili na 36 odsto pitanja, rekao je Zoran Pavlović, jedan od autora istraživanja koje je sprovedeno nakon 18 godina od uvođenja ovog predmeta u škole u Srbiji. Istraživanju su realizovali Građanske inicijative i Civil Rights Defenders, a u njemu je učestvovalo 1.073 učenika gimnazija i srednjih stručnih škola, kao i 36 nastavnika ovog predmeta i 20 direktora srednjih škola. Anketa u kojoj su, između ostalog ispitivani stavovi mladih prema građanskom vaspitanju, pokazala je da su učenici zadovoljni različitim aspektima nastave. Procenjuju da su kroz ovaj predmet naučili mnogo o temama koje su vezane za značaj poštovanja zakona, ali i o svojim pravima i odgovornostima u školi. Učenici kažu da su nastavnici u svom radu najviše podsticali pluralizam i slobodu mišljenja, a najmanje direktnu participaciju đaka u nastavi. Atmosferu na časovima su ocenili kao prijateljsku, opuštenu i punu saradnje i naveli da su teme iz GV uticale na razvoj njihovih ličnih karakteristika da argumentovano iznose svoje stavove, da samostalno donose odluke... Kada je reč o predlozima za unapređenje nastave, đaci se zalažu za veće korišćenje savremenih medija i interneta, zatim da imaju više mogućnosti da utiču na školsku politiku i praksu, kao i da se na časovima više bave društveno važnim i kontroverznim temama. U okviru istraživanja su ispitivani i stavovi i vrednosti učenika, a rezultati svedoče da su mladi osrednje upoznati sa aktuelnim političkim zbivanjima. Malo su zainteresovani za politička zbivanja i društveni angažman, nemaju poverenja u institucije državne i lokalne vlasti. Najviše poverenja imaju u sebe, prijatelje i svoje nastavnike, dok je najmanje poverenje u republičku vladu, koje je na nivou poverenja u NATO. Zanimljiv je nalaz da srednjoškolci više veruju društvenim mrežama nego institucijama sistema. Trećina je izjavila da ne bi bili prijatelji sa Albancima, petina sa Hrvatima i Romima, a socijalna distanca postoji i prema pripadnicima LGBT populacije i obolelima od side. Samo 16 odsto mladih smatra da je veoma važno za Srbiju da postane članica EU. Istraživanje je pokazalo i da su nastavnici koji predaju građansko vaspitanje zadovoljni njegovim sadržajem, veruju u vrednosti i korisnost samog gradiva. Najnezadovoljniji su zbog nedostatka udžbenika. U nastavi najčešće primenjuju diskusiju i debatu, a atmosferu na časovima procenjuju kao opuštenu, saradničku i prijateljsku.\nKada je reč o predlozima nastavnika za unapređenje nastave, 61 odsto njih ističe neophodnost promocije predmeta na nivou nadležnog ministarstva, a 44 odsto se zalaže da građansko vaspitanje postane obavezan predmet. I dve trećine direktora srednjih škola koji su učestvovali u istraživanju slaže se da bi ovaj predmet trebalo da dobije status obaveznog i da sadržaji građansko vaspitanja treba da budu ugrađeni i u ostale predmete.\nŠarčević: Ukinuti zabranu zapošljavanja\nMinistar prosvete Mladen Šarčević pokrenuo je inicijativu za ukidanje zabrane zapošljavanja u prosveti. On je na jučerašnjem sastanku sa predstavnicima Fiskalnog saveta dodao da bi to imalo veliki značaj za zaposlene u prosveti, u kojoj oko 25.000 ljudi radi na određeno vreme. Ministar je ocenio da da će ukidanje zabrane zapošljavanja imati i veliki značaj za rast nataliteta, jer oko 96 odsto zaposlenih u prosveti čine žene. Šarčević je naglasio da ukidanje zabrane neće ugroziti budžet, jer se i oni na određeno već finansiraju iz državne kase. „Kontraproduktivno je da oko 25.000 ljudi radi na slobodnim normama i već petu godinu su u nepovoljnom statusu“, smatra Šarčević. Ukoliko počne fazno ukidanje zabrane zapošljavanja na državnom nivou zaposleni u prosveti bi zbog brojnosti trebalo da dobiju prednost, konstatovao je Šarčević i dodao da mehanizam može lako da bude uspostavljen.\n02. Jul 2020. godine


Bivši igrač Lacija i reprezentacije Nigerije na korak od Zvezde - SRPSKI POSLOVNI IMENIK\nBivši igrač Lacija i reprezentacije Nigerije na korak od Zvezde\nKako prenose mediji u Nigeriji, bivši zamenik kapitena tamošnje fudbalske reprezentacije Ogenji Onazi nalazi se u završnim pregovorima sa srpskim šampionom Crvenom zvezdom.\nPoznati nigerijski novinar Kolin Judo objavio je ovu informaciju uz napomenu da je posao gotovo završen, te da je cilj Onazija da oživi svoju evropsku fudbalsku karijeru.\nOn je prethodno na Starom kontinentu igrao za rimski Lacio, u kojem je za četiri sezone odigrao 76 utakmica, pre nego što se 2016. preselio u turski Trabznospor, gde je nastupao tri sezone, da bi poslednjih šest meseci bio član Denizlispora.\nOvaj centralni vezni igrač je do sada odigrao 52 meča za reprezentaciju Nigerije uz jedan postignut gol.\nU dobrom delu karijere Onazija (27) su pratile i usporile brojne povrede.\nPodsetimo, Crvena zvezda, koja će ponovo igrati u kvalifikacijama za Ligu šampiona, u ovom prelaznom roku već je dovela Srđana Spiridonovića, dok je izvestan i povratak Aleksandra Kataija u najtrofejniji srpski klub.\nBruto devizne rezerve Narodne banke Srbije su na kraju juna iznosile 14 milijardi evra, saopštila je NBS. Deviznim rezervama na tom nivou obezbeđuje se pokrivenost...


Policija u Bagdadu saopštila je danas da je 20-godišnji Iračanin Ali Bašar optužen za silovanje i ubistvo 14-godišnje devojke Suzane Feldman u Nemačkoj priznao krivicu.\nMinistar unutrašnjih poslova Nemačke Horst Zehofer rekao je u petak da su kurdske bezbednosne snage uhapsile optuženog Bašara, koga su identifikovale nemačke bezbednosne snage.\n- Naredio sam trojici policajaca da istraže slučaj. Nakon sedam sati, policajci su uspeli da ga identifikuju i pronađu njegovu lokaciju, a potom ga uhapse - rekao je šef lokalne policije u Iraku Tarik Ahmed, prenosi Rojters.\nZLOČIN KOJI JE POTRESAO NEMAČKU Migrant osumnjičen za silovanje i ubistvo 14-godišnje devojčice pobegao u Irak\nBašar bi trebalo da danas bude izručen Nemačkoj.\nFeldmanova je pronađena mrtva u sredu u šumi nadomak Vizbadena, nedaleko od izbegličkog centra gde je optuženi navodno živeo, saopštila je nemačka policija, prenosi Rojters.\nAutopsijom je utvrđeno da je devojka bila žrtva seksualnog napada, ali nema dokaza da je napadača provociralo njeno jevrejsko poreklo, navodi agencija.\nPriznao je silovanje maloletnica i sahranjivanje tela devojčice, a sada TRAŽI IZVINJENJE POLICIJE\nZLOČIN KOJI TRESE RUSIJU Policajac silovao pa spalio devojčicu, a onda je "TRAŽIO" sa ostalim meštanima


Tanjug 9. aprila 2022. 16:00\nMILANO – U okviru napore vlade Italije da iskoristi alternativne izvore za nabavku gasa nakon ruske invazije na Ukrajinu, italijanski premijer Mario Dragi posetiće u ponedeljak Alžir, gde bi trebalo da potpiše sporazum o povećanju uvoza gasa iz te zemlje.\nDragi će otputovati sa delegacijom u kojoj će, kako se očekuje, biti šef italijanske energetske grupe Eni Klaudio Deskalzi, ministar spoljnih poslova Luiđi Di Majo i ministar za energetsku tranziciju Roberto Čingolani, potvrdio je izveštaču Rojtersa izvor iz vlade.\nItalija, koja oko 40 odsto potreba za gasom uvozi iz Rusije, bori se da diverzifikuje svoje snabdevanje energentima zbog eskalacije sukoba u Ukrajini.\nRanije ove nedelje, Čingolani je rekao da Italija razgovara sa sedam zemalja, nastojeći da obezbedi više gasa i potvrdio da su neki razgovori „u poodmakloj fazi“.\nAlžir je drugi po veličini snabdevač gasom u Italiji, a gasovod Transmed, dnevnog kapaciteta od preko 110 miliona kubnih metara, pumpa alžirski gas do italijanskih obala od 1983. godine, ali trenutno transportuje manje od 60 miliona kubnih metara.


Rio Linglong – Bilten\nSlučaj brutalne eksploatacije vijetnamskih radnika u kineskoj kompaniji LingLong i sluganski odnos vlasti prema interesima multinacionalne kompanije Rio Tinto postale su središnje političke teme u Srbiji. Istovremenost ovih priča odagnala je geopolitičke tlapnje o “prihvatljivom” porijeklu investitora, bilo zapadnih bilo kineskih, i tako “otvorila” prostor za efikasniju borbu protiv otimačine resursa, uništavanja okoliša i iskorištavanja ljudi.\nZbog nedostatka direktne partijske borbe za vlast u Srbiji, mnogi su skloni donošenju zaključka o potpunoj političkoj apatiji u najširim masama. Taj zaključak je suštinski neispravan, a osim toga što otkriva specifičnu političku poziciju, on može biti i velika smetnja za razvoj masovnih pokreta i mobilizacija po konkretnim pitanjima.\nOvakav zaključak, da u Srbiji vlada apatija i da se političke borbe ne vode nikada nije bio tačan. Svih prethodnih godina bilo je štrajkova, protestvovali su radnice i radnici u fabrikama, prosvetari, medicinari, poljoprivrednici, studenti, čak i pripadnici vojnih i policijskih sindikata, frilenseri, ekološki aktivisti… Neki štrajkovi i protesti bili su uspešni, neki nisu, kao i u svakoj borbi.\nOnima koji ništa drugo osim sastava vlade ne računaju u rezultat društvenih borbi ovo nije bilo dovoljno. Aleksandar Vučić i naprednjaci su u međuvremenu došli do apsolutne vlasti, u parlamentu se opozicija svodi na nekoliko pripadnika nacionalnih manjina i to je, po njima, jedini relevantni pokazatelj na osnovu koje izvlače pouke o stanju u srpskom društvu.\nSa druge strane, na takozvanom lokalu, stvaranje lokalnih grupa za borbu po različitim osnovama se ubrzava. Javljaju se organizacije koje se suprodstavljaju investitorima raznih veličina i profila. Sa ulaskom u igru po zlu poznate rudarske kompanije Rio Tinto, postalo je jasno da se radi ne samo o pokretu, već pre svega o temi koja je, u ovom času, možda jedina koja je u stanju da mobiliše mase koje tradicionalne političke stranke, toliko favorizovane od strane medija sa obe strane vlasti, mogu samo da sanjaju.\nNjihova investitorska visočanstva\nPre svega, trenutnu situaciju u Srbiji treba posmatrati u kontekstu šireg geopolitičkog i klasnog plana da bi mogla da se shvati kompleksnost kontradikcija koje karakterišu trenutnu krizu sistema koji vlada u svetskim okvirima. Pre svega, pozicija Srbije na periferiji evropskog poretka u podeli rada jeste da metropole snabdeva jeftinom radnom snagom, subvencijama za kapitaliste i resursima. Svojevremeno je konstatovano da je Srbija u situaciji konkurencije u borbi za investitore sa susedima – Makedonijom i Bugarskom.\nU toj borbi, Srbija svoju spoljnopolitičku orijentaciju nazvanu “četiri stuba” pokušava da iskoristi kao komparativnu prednost u toj borbi, jer članice NATO sa samo jednim ili dva stuba u svojoj spoljnoj politici su bile prinuđene na uvođenje sankcija Rusiji, što je predstavljao svojevrsni poziv kompanijama sa Zapada da nastave izvoz svojih proizvoda iz Srbije.\nNaravno, neoliberalna retorika o investitorima kao polubožanstvima nastavljena je istim intenzitetom od preuzimanja vlasti od strane SNS-a. Odnos prema interesima kapitala se ne razlikuje ni za jotu od odnosa koje su imali “žuti” režimi, kako svoje prethodnike nazivaju današnji vlastodršci. Ispod tog narativa o otvaranju novih radnih mesta i napretku na kome propaganda insistira nataložilo se dosta istorijskih frustracija i teško naučenih lekcija. Doskora su mase očekivale od političara da se bore za njihove interese, ali izgleda da je ta iluzija dobrim delom razbijena.\nDobar primer za to može da bude pobuna koja se dešava protiv planova kompanije Rio Tinto da preko svojih kćerki-firmi eksploatiše “jadarit”, mineral koji je dobio ime po reci Jadar u Srbiji, od koga bi zatim dobijali litijum koji bi koristili za proizvodnju baterija koju planiraju da pokrenu. U nizu malih mesta u zapadnoj i centralnoj Srbiji došlo je do stvaranja lokalnih organizacija i pokreta koje se protive ovom planu. U većini tih malih mesta ozbiljnog političkog života jedva da je i bilo, tako da je žestina i masovnost pomalo iznenadila sve, čini se čak i samu multinacionalnu kompaniju čiji početak široke kampanje deluje zakasnelo i neadekvatno. Propagandni spot kojim kompanija uvjerava poznata između ostalog po ekološkim katastrofama, uverava javnost u dobre namere, dočekan je sa podsmehom i besom. Sa druge strane, kontra-spot u kome se pojavljuju glumci i u kome se iznosi nekoliko neospornih činjenica iz istorije Rio Tinta nije emitovan zbog toga što deklaracija u pratećoj dokumentaciji kojim se termin zakupljuje, po rečima poslovodstva RTS-a nije ispravna.\nSam vrh vlasti je pokret protiv Rio Tinta okarakterisao kao nešto što “tera investitore”. Međutim, reputacija ove kompanije na svetskom nivou je takva da će zbog tih fraza teško stanovništvo targetiranih opština odustati. Na samom terenu se pokazalo da ovo nije isključivo aktivistička priča, već da je stanovništvo dignuto na uzbunu. U to su se uverile istraživačke ekipe koje su se susrele sa barikadama i jasnom porukom da nisu dobrodošli i da nikakva dalja istraživanja neće biti tolerisana. Nekima su oduzeti uzorci, a i jedan od stranih menadžera, Ros Koton, suočio se sa pobunjenim poljoprivrednicima.\nUprkos tome, kompanija sa svojim saveznicima koji imaju moć sprovodi deo po deo plana koji može. U tom smislu, trenutno je aktuelna faza izmene zakona, pa i ustava, po meri kompanije. Pre svega, reč je o Zakonu o eksproprijaciji koji ostavlja prevelike mogućnosti državi i velikim igračima da privremeno ili trajno, čak i po hitnom postupku, oduzimaju zemlju u skladu sa interesima. Takođe, na istoj skupštinskoj sednici biće na redu i Zakon o referendumu, čije izmene isto uzbunjuju. Po rečima predsednika Skupštine, ideja je da se taj Zakon donese u ovom skupštinskom sazivu, jedinstvenom po nedostatku opozicije u njemu.\nRazmere čitave operacije oko eksploatacije “jadarita”u Srbiji je takva da su pre svega stanovnici ugroženih područja svesni činjenice da je neophodno da se deluje odmah i da će svako kašnjenje biti nenadoknadivo. Uprkos snazi protivnika koje mnogi u Srbiji nisu svesni, za sada krajevi Srbije koji su, gledano iz Beograda, bili paradigma pasivnih krajeva sada se javljaju kao lučonoše borbe protiv jedne multinacionalne kompanije i neokolonijalnog principa.\nU sredu, 24. novembra biće održan protest ovih organizacija jer je tog dana zakazana rasprava o zakonima o eksproprijaciji i referendumu, za koje se sumnja da treba da obezbedi vlasti da ovaj projekat ipak sprovede do kraja, uprkos masovnom otporu. Pokret koji za kratko vreme toliko naraste nužno mora biti heterogen. Protiv Rio Tinta u unutrašnjosti Srbije svako oseća da brani svoje dvorište, svoju pijaću vodu i oranice. Naravno i da u toj situaciji mnogi pokušavaju da dođu do svog komada uticaja i toga su svi svesni. Postoji jedna opšta bojazan od političara i njihove manipulacije. Praktično sve struje koje postoje u društvu su zastupljene u ovom pokretu.\nKao svojevrsna geopolitička protivteža pokretu protiv korporacije Rio Tinto koja je prepoznata kao epitom beskrupolozne moći krupnog kapitala, pride sa Zapada, mesecima se potencira kineska uloga u svetskom ekološkom problemu, sa naglaskom na kompanijama koje su sada aktivne u Srbiji, pre svega u smederevskoj železari i borskom rudniku, te konačno i Zrenjaninu gde se trenutno gradi fabrika pneumatika za vozila Linglong korporacije, koja je do skoro najpoznatija po tome što je sponzor najviše fudbalske lige Srbije koja nosi ime ove kompanije.\nIstini za volju, ova kampanja i vesti koje su vezane za probleme u istočnom delu Srbije gde ove kompanije rade nisu ni približno bile u stanju da mobilišu masu kao antilitijumski pokret. Onda se, početkom novembra dogodila medijska bomba; veći deo Srbije bio je zgrožen događajem u koji su bili umešani vijetnamski radnici, lokalno obezbeđenje i zrenjaninske aktivističke grupe. Aktivistkinje i aktivisti su došli po radnika koji je smatran za zviždača koji je u javnost poslao fotografije užasnih uslova koji vladaju u barakama-kontejnerima za smeštaj, kako se ispostavilo radnika iz Vijetnama koji su angažovani na izgradnji fabrike.\nOvaj događaj bacio je svetlo na do sada skoro nepoznat fenomen stranih radnika i uslova u kojima oni žive i rade. Za konkretnih između 400 i 500 Vijetnamaca se ispostavilo da su im pasoši oduzeti od poslodavaca, zbog čega im je kretanje ograničeno, da ih nadgleda i kinesko i lokalno obezbeđenje, da su neuslovno odeveni jer su u letnjoj odeći, da su oni potpisali ugovore na engleskom jeziku, te da nisu ni znali kuda idu, a da su ih u Zrenjanin doveli noću, po mraku.\nDeo javnosti je, naravno, bio zgrožen. Drugi deo je spreman da ignoriše ovakvo neljudsko postupanje prema ljudima u ime geopolitičkih interesa i orijentacija. To nije iznenađujuće, sa obzirom na omiljeni ključ za tumačenje ne samo svetskih, već očito i lokalnih procesa koji se sa njima prožimaju. Po ovom pitanju, spremna je čuvena zamka da angažovanje protiv kineske kompanije sigurno znači podršku Zapadu.\nMeđutim, drastične scene iz baraka i sudbina tih ljudi koji su za četiri meseca primili po jednu platu i koji su praktično zaglavljeni bez mogućnosti da ostvare bilo kakva prava tu vrstu prigovora pretvaraju u običnu tlapnju. Uz to, vijetnamski mediji su se oglasili izvestivši o užasnim uslovima u kojima se nalaze ovi ljudi, a pronela se i vest o protestu rodbine i ljudi koji ih podržavaju u njihovoj matičnoj zemlji i traže njihov povratak. A vijetnamskim medijima i javnosti čak ni srpski nacionalistički spin-doktori u svojoj poslovičnoj bahatosti nisu u stanju da pripišu prozapadnjaštvo.\nVlasti u Srbiji uglavnom ćute, kao uostalom i predstavnici kineske države, odnosno ambasade koji su pompezno otvarali početak radova u Zrenjaninu. Jedino je ministar Tomislav Momirović pokušao da skine odgovornost sa države pravdajući se njenom nemoći da se meša u takve stvari, misleći verovatno na poštovanje zakona na njenoj teritoriji od strane njihovog veličanstva investitora. Sa svoje strane, RTS, te provladine privatne televizije i tabloidi su hteli da pokažu da je čitava priča jedan zlonamerni spin iznevši tezu da su vijetnamski radnici zapravo zadovoljni uslovima smeštaja i rada. Ni ta priča nije dobro prošla. Ali, srpska političko-medijska scena je takva da ne treba sumnjati da će uprkos svim dokazima biti onih koji će želeti da naprave razliku po osnovu porekla eksploatatora i koliko je duga njegova istorija eksploatacije.\nBudi li se istok i zapad?\nSlučaj Linglong je delu srpske javnosti pokazao da u kapital-odnosu nema razlike kada je u pitanju strana sveta sa koje dolaze investitori, odnosno gazde. Znamo i da ne treba očekivati da u prvo vreme lokalni otpori imaju isti tretman u čitavom društvu. Ali, ovo je svojevrsna prilika za sve one koji žele da vode principijelnu antikapitalističku politiku da pripreme svoje platforme za budućnost koja počinje da se dešava na polju borbe za tržište radne snage i resursa u Srbiji; za situaciju u kojoj globalni kapitalizam označava kraj potpune dominacije zapadnog kapitala i zapadnog interesa.\nOvo je, dakle, prilika da se u toku borbe protiv korporativno orijentisanog zakonodavstva trasira principijelna pozicija protiv stavljanja Srbije u ulogu lokalnog igrača i sirovinske baze bilo koje sile u svetu koji sada postaje zvanično multipolaran. Rezultat dosadašnjih borbi jeste stvaranje jedne kritične mase aktivistkinja i aktivista koji su za sada u stanju da se ozbiljnije od očekivanog odupru pokušajima kompanija da prikriju svoje aktivnosti i načine dovoljno snažan pritisak koji može da natera makar na preseljenje vijetnamskih radnika u hotel Kastel Ečka i još dva objekta u Zrenjaninu kao hitna i privremena reakcija, na primer ili da oduzme uzorke plaćenicima Rio Tinta.\nIstina je da u ovim grupama nema ideološke kohezije što samo znači da će se uskoro dogoditi diferencijacija, bez obzira da li će to biti posle pobede ili posle poraza trenutnih pokušaja da se spreči kolonijalni Zakon o eksproprijaciji ili da se spreče pretnje novinarima na primer. Neće, naravno, u sadašnjem uzavrelom trenutku u kojem je većina političkih aktera i medija sve više okrenuto izbornim igrama i pritisnuto različitim interesima biti svima lako da se orijentišu. Možda u ovom trenutku deluje teže no ikad da među tolikim suprotstavljenim interesima izdrže pod pritiscima koji će, izvesno, biti sve jači, ali ne treba smetnuti sa uma da su upravo takve okolnosti istovremeno najveća istorijska šansa.